
PROVEDBENI PROGRAM

GRADA NOVSKE

za razdoblje 2025.-2029. godine



# Sadržaj

[Sadržaj 2](#_Toc210387999)

[**UVODNA RIJEČ GRADONAČELNICE** 4](#_Toc210388000)

[**1. UVOD** 5](#_Toc210388001)

[1.1. Kontekst i metodologija izrade Provedbenog programa 5](#_Toc210388002)

[1.2. Zakonodavni okvir 6](#_Toc210388003)

[1.3. Strateški okvir 7](#_Toc210388004)

[**2. ANALITIČKA PODLOGA ZA DEFINIRANJE KRATKOROČNIH RAZVOJNIH POTENCIJALA** 10](#_Toc210388005)

[2.1. Položaj i smještaj 10](#_Toc210388006)

[2.2 Proračun Grada Novske 11](#_Toc210388007)

[2.3 Društvo 13](#_Toc210388008)

[2.3.1 Demografski pokazatelji 13](#_Toc210388009)

[2.4. Obrazovanje 16](#_Toc210388010)

[2.5 Kulturna i prirodna bogatstva 18](#_Toc210388011)

[2.6.Mediji i digitalizacija 21](#_Toc210388012)

[2.7 Civilno društvo 21](#_Toc210388013)

[2.8 Zdravstvo, socijalna skrb i socijalno uključivanje 22](#_Toc210388014)

[2.9 Indeks razvijenosti i poduzetničke zone 23](#_Toc210388015)

[2.10. Tržište rada 24](#_Toc210388016)

[2.11 Poduzetništvo 25](#_Toc210388017)

[2.12. POLJOPRIVREDA 28](#_Toc210388018)

[2.13 Turizam 30](#_Toc210388019)

[2.14 Komunalna i prometna infrastruktura 31](#_Toc210388020)

[2.15 Telekomunikacije 31](#_Toc210388021)

[2.16 Javne površine i vodno-komunalna infrastruktura 32](#_Toc210388022)

[2.17 Gospodarenje otpadom 32](#_Toc210388023)

[**3.MISIJA, VIZIJA I SWOT ANALIZA** 34](#_Toc210388024)

[**4.STRATEŠKI OKVIR ZA RAZDOBLJE 2025.-2029.** 42](#_Toc210388025)

[4.1.MJERE, AKTIVNOSTI I RAZVOJNI PROJEKTI 42](#_Toc210388026)

**PRILOZI DOKUMENTU**

PRILOG 1. TERMINSKI, AKCIJSKI I FINANCIJSKI PLAN PROVEDBE RAZVOJNIH MJERA

***Popis slika, tablica i grafikona***

Slika 1. Položaj grada Novske u Sisačko-moslavačkoj županiji

Slika 2. Fontana „Ogrc”

Tablica 1. Proračunski prihodi Grada Novske, 2016.-2024. godina

Tablica 2. Plan proračuna Grada Novske za 2025., 2026. i 2027. godinu

Tablica 3. Dobna i spolna struktura stanovništva Novske (popis 2011.)

Tablica 4. Broj učenika u redovnom školovanju (bez glazbenih i plesnih programa)

Tablica 5. Zaštićena kulturna dobra na području grada Novske

Tablica 6. Poduzetničke zone na području grada Novske

Tablica 7. Pokazatelji gospodarske aktivnosti grada Novske u razdoblju od 2013.-2016. godine

Tablica 8. Broj obrta na području grada Novske

Tablica 9. Udio pojedinih vrsta cesta i cestovna gustoća

Tablica 10. Željeznički promet

Tablica 11. SWOT Analiza Grada Novske

Tablica 12. Razvojne mjere

[Grafikon 1. Procjena broja stanovnika Novske (2024.)](#_Toc90385832)

[Grafikon 2. Broj doseljenog i odseljenog stanovništva Novske, 2011.-2023.godina](#_Toc90385833)

[Grafikon 3. Dobna struktura stanovništva Novske-udio stanovništva prema starosti](#_Toc90385834)

[Grafikon 4. Novska -Broj rođenih i umrlih, 2011.-2020. godina](#_Toc90385835)

[Grafikon 5. Udruge po područjima djelovanja](#_Toc90385836)

[Grafikon 6. Registrirana nezaposlenost](#_Toc90385837)

[Grafikon 7. Površine poljoprivrednog zemljišta](#_Toc90385838)

# **UVODNA RIJEČ GRADONAČELNICE**

Drage Novljanke i Novljani,

na temelju vizije i našeg dotadašnjeg rada i postignuća u brojnim različitim ulogama, uspjeli smo promijeniti Novsku nabolje i dokazujemo iz dana u dan da je Novska važna! To svjedočimo svakim našim novim projektom, svakom novom inicijativom i promocijom Novske diljem Lijepe Naše. Novska je važna nama koji tu živimo, važna onima koji u nju često navrate, važna onima koji razmišljaju u nju doći i važna onima koji zajedno s nama rade na njezinom razvoju. Razvoj u posljednjih nekoliko godina primjetan je svima. Zbog toga nastavljamo istim putem s još više energije, osjećaja, elana i zajedništva mnogih koji u tome žele učestvovati.

Za našu Novsku nastavljamo s najvećim investicijskim ciklusom u povijesti Novske – gradnjom novih vrtića, škola, centra za cjeloživotno obrazovanje, gaming centra, centra za starije osobe, novih tvornica u našim poduzetničkim zonama, novih ulica, kružnih tokova. Svi ti projekti važni su za naše mlade, naše starije i umirovljenike, naše obitelji, naše poduzetnike, naše kreativce, gamere, sportaše, branitelje. Važni su za sve nas. U sljedeće četiri godine, zajedno s timom, nastavljamo raditi za Novsku. I nećemo se štedjeti. S ovim našim provedbenim programom i timom ljudi koji iza njega i uz njega stoje Novsku čekaju četiri ubrzane godine – ubrzane izgradnje svega onoga što nam je nedostajalo, i po nama, još malo više.

*Marija Kušmiš*

*gradonačelnica Grada Novske*

# **1. UVOD**

## 1.1. Kontekst i metodologija izrade Provedbenog programa

Sukladno Zakonu o strateškom planiranju i upravljanju razvojem Republike Hrvatske (»Narodne novine« broj 123/17, članak 26.) Provedbeni programi jedinica lokalne samouprave su kratkoročni akti strateškog planiranja koji opisuju i osiguravaju postizanje ciljeva, ako je primjenjivo, iz srednjoročnog akta strateškog planiranja i poveznicu s proračunom jedinice lokalne samouprave. Provedbeni program jedinice lokalne samouprave donosi se za vrijeme trajanja mandata izvršnog tijela jedinice lokalne samouprave i vrijedi za taj mandat. Slijedom navedenog, pokrenut je proces pripreme izrade dokumenta službenog naziva Provedbeni program Grada Novske za razdoblje 2025.-2029.godine.

Sa svojim prijedlozima projekata sudjeluju čelnici trgovačkih društava i javnih ustanova u vlasništvu i suvlasništvu Grada Novske.

Grad Novska ustrojen je od upravnih odjela te članovi upravnih odjela sudjeluju u postupku izrade Provedbenog programa.

Upravni odjeli su:

-Upravni odjel za proračun i financije

-Upravni odjel za društvene djelatnosti, pravne poslove i javnu nabavu

-Upravni odjel za komunalni sustav, prostorno planiranje i zaštitu okoliša

-Upravni odjel za gospodarstvo i poljoprivredu

Proces izrade Provedbenog programa Grada Novske za razdoblje 2025-2029. godine odvija

se u nekoliko faza, kako slijedi:

1. Izrada analize stanja

2. Definiranje baze projekata koji će se započeti i/ili realizirati do 2029. godine

3. SWOT Analiza

4. Prijedlog vizije i smjerova razvoja

5. Razrada mjera, aktivnosti i projekata, u skladu s posebnim ciljevima Plana razvoja Sisačko-moslavačke županije te strateškim ciljevima Nacionalne razvojne strategije

6. Izrada financijskog plana provedbe i poveznica s proračunom

7. Izrada Akcijskog plana provedbe razvojnih projekata

8. Predlaganje nacrta Provedbenog programa Grada Novske za razdoblje 2025.-2029.

9. Usvajanje Provedbenog programa Grada Novske

Kao prilog ovom dokumentu izrađen je:

* PRILOG 1. TERMINSKI, AKCIJSKI I FINANCIJSKI PLAN PROVEDBE RAZVOJNIH MJERA

Za izradu analize stanja korišteni su interni i eksterni relevantni podaci, poput Izvješća o izvršenju proračuna Grada Novske (2016.-2024.), Izvješća o provedbi plana gospodarenja otpadom Grada Novske (2016.-2020.), podataka Državnog zavoda za statistiku, Financijske agencije, Hrvatskog zavoda za zapošljavanje, Hrvatske gospodarske komore, Registra udruga, Upisnika poljoprivrednika i drugih nacionalnih institucija i službenih baza podataka.

Izrazi koji se koriste u ovom Planu razvoja, a imaju rodno značenje, koriste se neutralno i odnose se jednako na muški i ženski spol.

## 1.2. Zakonodavni okvir

Zakonom o sustavu strateškog planiranja i upravljanja razvojem Republike Hrvatske (»Narodne novine« broj 123/17, 151/22) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave.

Osnovu zakonodavnog okvira čine sljedeći akti:

* **Zakon o sustavu strateškog planiranja i upravljanja razvojem Republike Hrvatske** („Narodne novine“, br. 123/17, 151/22)
* **Uredba o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave** („Narodne novine“, broj 37/23)
* **Pravilnik o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave** („Narodne novine“, broj 44/23)
* **Pravilnik o provedbi postupka vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave** („Narodne novine“, broj 44/23)

Važeći propisi utvrđuju pravila i postupke strateškog planiranja i upravljanja razvojem, definiraju institucionalni okvir te precizno određuju nadležnosti, odgovornosti i koordinacijske mehanizme na svim razinama vlasti. Poseban naglasak stavljen je na potrebu usklađivanja strateških dokumenata između nacionalne, regionalne i lokalne razine, kao i na osiguranje povezanosti između strateškog i proračunskog planiranja. Također se ističe važnost uspostave učinkovitih sustava za praćenje, izvješćivanje i vrednovanje učinaka razvojnih mjera i politika.

Provedbeni program jedinice lokalne samouprave donosi se tijekom trajanja mandata izvršnog tijela i primjenjuje se za cijelo mandatno razdoblje. Njegova struktura, obvezni sadržaj i način izrade usklađeni su s člankom 18. Uredbe o smjernicama za izradu akata strateškog planiranja (NN 37/23). Dokument obuhvaća:

* Analizu postojećeg stanja
* Definiciju vizije, misije i djelokruga rada jedinice
* Identifikaciju razvojnih izazova i potencijala
* Određivanje posebnih ciljeva i prioriteta
* Razradu mjera i aktivnosti za provedbu ciljeva
* Utvrđivanje ključnih pokazatelja uspješnosti
* Procjenu potrebnih financijskih sredstava i izvora financiranja
* Planiranje vremenskog okvira provedbe
* Opis sustava praćenja i izvješćivanja

U skladu s navedenim, Provedbeni program Grada Novske za razdoblje 2025.-2029. predstavlja kratkoročni strateški akt kojim se definiraju ciljevi, prioriteti i mjere te razvojni projekti Grada Novske, a koji su usklađeni sa strateškim okvirom hijerarhijski viših akata, odnosno s Nacionalnom razvojnom strategijom Republike Hrvatske do 2030. godine (dalje: NRS 2030.) te s Planom razvoja Sisačko-moslavačke županije za period 2022.-2027. Izrada, sadržaj i način provedbe Provedbenog programa Grada Novske osiguravaju transparentnost, operativnu učinkovitost i dosljedno usmjerenje prema ostvarivanju ciljeva održivog razvoja Grada Novske u mandatnom razdoblju.

## 1.3. Strateški okvir

Prema Zakonu o sustavu strateškog planiranja i upravljanja razvojem Republike Hrvatske (NN 123/17, 151/22), strateški okvir Provedbenog programa Grada Novske 2025. - 2029. uvjetovan je strateškim okvirom hijerarhijski viših strateških akata, Nacionalnom razvojnom strategijom Republike Hrvatske do 2030. godine (dalje: NRS 2030.) te Planom razvoja Sisačko-moslavačke županije za period 2022.-2027. NRS 2030. usklađena je s ciljevima regionalne i kohezijske politike Europske unije za programsko razdoblje 2021.-2027.:

1. Pametnija Europa (*Smarter Europe*) – koja promiče inovacije, digitalizaciju, ekonomsku transformaciju i podršku malim i srednjim poduzećima;
2. Zelena Europa bez ugljika (*Greener, Low-carbon Europe*) – usmjerena na zaštitu okoliša, energetsku učinkovitost, obnovljive izvore energije i klimatsku neutralnost;
3. Povezanija Europa (*More Connected Europe*) – fokusirana na poboljšanje prometne i digitalne povezanosti regija i gradova;
4. Socijalnija Europa (*More Social Europe*) – koja potiče inkluziju, kvalitetno obrazovanje, zapošljavanje, socijalnu koheziju i jednake mogućnosti;
5. Europa bliža građanima (*Europe Closer to Citizens*) – jačanje uloge lokalnih zajednica kroz održivi lokalni razvoj i sudjelovanje građana.

NRS 2030 predstavlja temeljni nacionalni strateški dokument koji definira dugoročni razvojni smjer Republike Hrvatske. Kao krovni akt strateškog planiranja, on usmjerava razvojne politike na nacionalnoj razini te osigurava usklađenost strateškog djelovanja na regionalnoj i lokalnoj razini. Strateški okvir obuhvaća četiri razvojna smjera, unutar kojih su definirani sljedeći strateški ciljevi (u daljnjem tekstu: SC):

* Razvojni smjer 1. Održivo gospodarstvo i društvo

- SC 1. Konkurentno i inovativno gospodarstvo

- SC 2. Obrazovani i zaposleni ljudi

- SC 3. Učinkovito i djelotvorno pravosuđe, javna uprava i upravljanje državnom

imovinom

- SC 4. Globalna prepoznatljivost i jačanje međunarodnog položaja i uloge Hrvatske

* Razvojni smjer 2. Jačanje otpornosti na krize

- SC 5. Zdrav, aktivan i kvalitetan život

- SC 6. Demografska obnova i bolji položaj obitelji

- SC 7. Sigurnost za stabilan razvoj

* Razvojni smjer 3. Zelena i digitalna tranzicija

- SC 8. Ekološka i energetska tranzicija za klimatsku neutralnost

- SC 9. Samodostatnost u hrani i razvoj bio gospodarstva

- SC 10. Održiva mobilnost

- SC 11. Digitalna tranzicija društva i gospodarstva

* Razvojni smjer 4. Ravnomjeran regionalni razvoj

- SC 12. Razvoj potpomognutih područja i područja s razvojnim posebnostima

- SC 13. Jačanje regionalne konkurentnosti.

Strateški dokument je usklađen s višegodišnjem financijskim okvirom EU te aktima strateškog planiranja povezanim s uvjetima koji omogućavaju provedbu fondova Europske unije u razdoblju od 2021-2027. definiranim *Odlukom o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine, rokova donošenja i tijela zaduženih za njihovu izradu (Vlada Republike Hrvatske, KLASA: 022-03/20-04/352, URBROJ: 50301-05/16-20-6),* a koja je u skladu s *Prijedlogom uredbe Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize (COM(2018) 375 final).*

Nacionalna razvojna strategija Republike Hrvatske do 2030. godine osigurava da razvojni smjerovi i ciljevi na lokalnoj razini budu u potpunosti usklađeni s nacionalnim i europskim strateškim prioritetima. Na temelju tog strateškog okvira, svi planski dokumenti na županijskoj i gradskoj razini, uključujući Provedbeni program Grada Novske za razdoblje 2025.–2029., jasno definiraju vlastite prioritete, mjere i aktivnosti koje izravno doprinose ostvarenju ciljeva utvrđenih u NRS-u.

Uz NRS 2030, ključnu referentnu točku u izradi i provedbi Provedbenog programa predstavlja i *Plan razvoja Sisačko-moslavačke županije za razdoblje 2022.–2027. godine*. Kao najvažniji srednjoročni strateški dokument na regionalnoj razini, ovaj plan postavlja okvir za integrirani i koordinirani razvoj svih gradova i općina unutar županije, osiguravajući međusobnu usklađenost razvojnih politika i učinkovitije korištenje dostupnih resursa. Strateški ciljevi Plana razvoja Sisačko-moslavačke županije za razdoblje 2022.-2027., a kojima se usklađuje Provedbeni program Grada Novske, uključuju:

Prioritet 1: Gospodarski rast

Posebni cilj 1: Povećanje konkurentnosti, produktivnosti i zaposlenosti

Posebni cilj 2: Poticanje industrijske tranzicije i digitalne transformacije Sisačko-moslavačke županije

Prioritet 2: Održivi razvoj i unaprjeđenje kvalitete života

Posebni cilj 3: Osiguravanje uvjeta za demografsku revitalizaciju Sisačko-moslavačke županije

Posebni cilj 4: Unaprjeđenje uvjeta za kvalitetnije i dostupnije obrazovanje na području Sisačko-moslavačke županije

Posebni cilj 5: Razvoj turizma i očuvanje prirodne i kulturne baštine

Posebni cilj 6: Povećanje konkurentnosti poljoprivredne proizvodnje

Posebni cilj 7: Razvoj socijalne i zdravstvene infrastrukture i usluga

Posebni cilj 8: Zaštita okoliša te borba protiv klimatskih promjena

Posebni cilj 9: Jačanje sustava odgovora na prirodne katastrofe

Posebni cilj 10: Unaprjeđenje mobilnosti i prometne povezanosti

Prioritet 3: Održivo upravljanje

Posebni cilj 11: Unaprjeđenje učinkovitosti sustava javne uprave Sisačko-moslavačke županije

Navedeni ciljevi iz Plana razvoja detaljno su opisani s pokazateljima ishoda i mjerama čijom će se provedbom neposredno provoditi posebni ciljevi te služi kao osnova za oblikovanje mjera i aktivnosti Provedbenog programa Grada Novske za razdoblje 2025.-2029.

Budući da je Provedbeni program Grada Novske usklađen s ključnim strateškim dokumentima, isti predstavlja temelj za učinkovitu realizaciju razvojnih mjera. Omogućuje optimalno korištenje nacionalnih i europskih financijskih izvora te provedbu javnih politika koje izravno doprinose podizanju kvalitete života građana, jačanju gospodarske konkurentnosti, održivom upravljanu resursima i poticanju društvene kohezije.

# **2. ANALITIČKA PODLOGA ZA DEFINIRANJE KRATKOROČNIH RAZVOJNIH POTENCIJALA**

## 2.1. Položaj i smještaj

U makro regionalnoj podjeli Hrvatske, grad Novska dijelom pripada prostoru nizinskog područja sjeverne Hrvatske (Posavini), a dijelom Panonskom gorju (Psunj), te tako čini prirodnu vezu obronaka slavonskog gorja i posavske ravnice.

Grad Novska smješten je na istočnom rubnom dijelu Sisačko-moslavačke županije, na području Zapadne Slavonije. Po svom prostornom položaju u okviru Županije Grad Novska zauzima dio njezinog istočnog rubnog područja pri čemu svojim sjeveroistočnim rubom graniči sa Požeško-slavonskom županijom, a jugoistočnim sa Brodsko–posavskom županijom.

Slika 1. Položaj grada Novske u Sisačko-moslavačkoj županiji



*Izvor: Strateški razvojni program Grada Novske 2018.-2023.*

Grad zauzima površinu od 319,4 km², što čini 7,2% ukupne površine županije. Jedinica lokalne samouprave sastoji se od 23 naselja i to su: Bair, Borovac, Brestača, Brezovac, Bročice, Jazavica, Kozarice, Kričke, Lovska, Nova Subocka, Novi Grabovac, Novska, Paklenica, Plesmo, Popovac, Rađenovci, Rajčići, Rajić, Roždanik, Sigetac, Stara Subocka, Stari Grabovac i Voćarica.

S prometnog gledišta Grad Novska ima važno mjesto u integriranju prostora Županije. Gradom Novska prolazi glavni uzdužni posavski prometni pravac Središnje i Istočne Hrvatske kojim se autocestom i željezničkom prugom europskog i državnog značaja povezuju Zagreb i Slavonski Brod te dalje i područja na krajnjem istoku Hrvatske. Prometno značenje Novske danas se ogleda ponajprije u čvorišnoj ulozi željezničkog prometa gdje se u Novskoj spajaju dva ogranka međunarodnog 10.-og koridora (pruga iz smjera Dugog Sela i pruga iz smjera Siska). U cestovnom prometu Novsku obilježava tzv. punkt 100.-og kilometra, jer je grad podjednako udaljen od većih centara prema zapadu (Zagreb) i prema istoku (Slavonski Brod) te od većih gradova u Bosni i Hercegovini. Za razvoj grada Novske i njegovog urbanog ustrojstva posebnu ulogu imao je geoprometni položaj koji je bio i ostao prvorazredni potencijal njegova razvoja. Dobra prometna povezanost i blizina velikih gradova sa svojim urbanim sadržajima predstavlja jedan od glavnih razvojnih resursa ovog područja i pruža Novskoj kvalitetne uvjete za budući gospodarski razvoj.

## 2.2 Proračun Grada Novske

Grad Novska izrađuje publikaciju *Proračun u malom* s ciljem da na jednostavan, pregledan i pristupačan način svim građanima omogući uvid u gradski proračun. Publikacija se objavljuje na službenoj web stranici Grada Novske: [www.novska.hr](http://www.novska.hr). Ova knjižica predstavlja sažetak službenog Proračuna Grada Novske, oblikovan kao informativni vodič koji jasno prikazuje osnovne podatke o prihodima i rashodima, načinu prikupljanja i trošenja javnih sredstava, te radu gradske uprave i povezanih institucija. Publikacija se izrađuje s namjerom da potakne aktivno sudjelovanje građana u procesu planiranja proračuna, jačajući time transparentnost i povjerenje u lokalnu samoupravu. Kroz razumljiv prikaz financijskih tokova, građani dobivaju priliku bolje razumjeti kako se upravlja javnim novcem i kako se donose odluke koje utječu na svakodnevni život zajednice. Grad Novska kontinuirano dobiva priznanje Instituta za javne financije[[1]](#footnote-1) za visoku razinu proračunske transparentnosti. Ovo priznanje potvrđuje da su svi ključni proračunski i financijski dokumenti dostupni javnosti na jasan, točan i razumljiv način. Otvoreno upravljanje proračunom donosi višestruke koristi poput povećane financijske učinkovitosti i odgovornosti, unaprjeđuje komunikaciju između građana i gradske uprave, omogućuje djelotvornije upravljanje javnim resursima i jača povjerenje u institucije lokalne samouprave.

Uz navedeno, Grad Novska korisnik je i platforme *Otvoreno[[2]](#footnote-2)* kojom se omogućuje pristup digitalnim uslugama lokalne uprave. Građanima su na jednom mjestu dostupne informacije, mogućnosti komunikacije s nadležnim službama i uvid u rad i funkcioniranje njihove općine, grada ili županije.

Ukoliko promatramo proračunske stavke i usredotočimo se na ukupne proračunske prihode koji su ostvareni u periodu od 2016. godine, vidljiva su uravnotežena proračunska kretanja s tendencijom rasta. Kvalitetno planiranje proračunskih prihoda i rashoda su jedan od ključnih preduvjeta rasta gospodarstva te održivog razvoja.

Tablica 1. Proračunski prihodi Grada Novske, 2016.-2024. godina

|  |  |
| --- | --- |
| PRORAČUNSKI PRIHODI | |
| 2016. | **5.897.371 EUR** |
| 2017. | **6.241.187 EUR**  **47.024.227,3** |
| 2018. | **7.130.126 EUR** |
| 2019. | **8.576.988 EUR** |
| 2020. | **8.840.731 EUR** |
| 2021. | **8.215.112 EUR** |
| 2022. | **9.917.890 EUR** |
| 2023. | **10.530.580 EUR** |
| 2024. | **11.269.696 EUR** |

*Izvor: Grad Novska*

***PRORAČUNSKA ULAGANJA U STRATEŠKE CILJEVE U RAZDOBLJU 2025.-2027.***

Važan pokazatelj kvalitete ulaganja i proračunske potrošnje, svakako je strateško ulaganje - odnosno ostvarivanje zadanih strateških ciljeva i proračunska izdvajanja za iste. Strateški ciljevi ostvaruju se kroz razvojne projekte, programe i mjere kojima se potiče kvalitetno raspolaganje dostupnim resursima i održivi razvoj područja.

Plan proračuna Grada Novske za 2025., 2026. i 2027. godinu (prema usvojenom proračunu od 21. studenoga 2024. godine):

|  |  |
| --- | --- |
| **2025.** | **26.024.324 EUR** |
| **2026.** | **28.708.232 EUR** |
| **2027.** | **28.341.913 EUR** |

**Tablica 2. Plan proračuna Grada Novske za 2025., 2026. i 2027. godinu**

*Izvor: Grad Novska*


## 2.3 Društvo

## 2.3.1 Demografski pokazatelji

Analiza demografskih pokazatelja ukazuje na dva ključna negativna trenda: depopulaciju i prirodni pad broja stanovnika. Prema popisu stanovništva iz 2011. godine, grad Novska imao je 13.518 stanovnika raspoređenih u 4.458 kućanstava, uz prosječnu gustoću naseljenosti od 42 stanovnika po km². Prema procjenama Državnog zavoda za statistiku, broj stanovnika se od tada postupno smanjivao. Do 2020. godine populacija je pala na 11.307 osoba, što predstavlja pad od 2.211 stanovnika u odnosu na 2011. godinu. Najnoviji službeni podaci iz popisa stanovništva 2021. godine potvrđuju nastavak tog trenda – na području Grada Novske tada je živjelo 11.137 stanovnika u 3.944 kućanstva. Najveća koncentracija stanovništva zabilježena je u samom naselju Novska, koje broji 5.922 stanovnika.

Prema posljednjim procjenama Državnog zavoda za statistiku iz 2024. godine, ukupni broj stanovnika na području Grada Novske nastavlja bilježiti pad, što ukazuje na potrebu za strateškim demografskim mjerama i poticanje održivog razvoja lokalne zajednice.


Grafikon 1. Procjena broja stanovnika Novske (2024.)



*Izvor: Procjene broja stanovništva, Državni zavod za statistiku (5. ožujka 2024.)*

Iako je i u gradskom središtu, naselju Novska, prisutan pad broja stanovnika u oba posljednja popisna razdoblja, u njemu se nalazi najveći broj stanovnika grada. Čak se i povećava udio stanovnika naselja Novska u ukupnom broju stanovnika grada. Tako je 1991. godine u naselju Novska bilo 46,74% stanovnika grada, dok je 2011. godine taj postotak povećan na 51,99%.

Grafikon 2. Broj doseljenog i odseljenog stanovništva Novske, 2011.-2023. godina (2024.)



*Izvor: Procjene broja stanovništva, Državni zavod za statistiku (5. ožujka 2024.)*

Od 2016. godine prisutan je trend povećanja broja odseljenih stanovnika najvećim dijelom u inozemstvo. Od 2018. godine broj odseljenog stanovništva se smanjuje što je ohrabrujući podatak. U 2020. godini broj doseljenog stanovništva iznosi 213 a odseljenog 312 što je od zadnjeg popisa stanovništva iz 2011. godine najmanji broj odseljenog stanovništva. Istodobno, najveći broj doseljenih bio je 2022. godine (274 osobe) što se nastavilo i u 2023. godini (252 osobe).

Dobna struktura stanovništva grada Novske ukazuje na dominaciju udjela radno sposobnog stanovništva u dobi od 15-64 godina (66%), ali i problem starenja stanovništva koji ukazuju na potencijalni nastavak nepovoljnih demografskih trendova u budućnosti.

Prema službenim podacima iz Popisa stanovništva (Grafikon 3) na području grada Novske vidljivo je smanjenje udjela stanovništva u dobi 0-14 godina i od 15-24 godine, dok se povećao udjel radno sposobnog stanovništva što je pokazatelj koji upućuje na mogućnost generiranja rasta i razvoja Grada u budućnosti te postizanja efikasnosti na tržištu rada.

Grafikon 3. Dobna struktura stanovništva Novske-udio stanovništva prema starosti

*Izvor: Popis stanovništva 2001. i 2011. godine*

Promatrajući spolnu strukturu stanovništva može se zaključiti da se između dva popisa stanovništva odnos broja žena i broja muškaraca nije bitno mijenjao. Od ukupnog broja stanovnika 52% čine žene, a 48% muškarci.


Tablica 3. Dobna i spolna struktura stanovništva Novske (popis 2011.)

|  |  |  |  |  |  |  |  |
| --- | --- | --- | --- | --- | --- | --- | --- |
| SPOL | DO 14 GODINA | DO 19 GODINA | RADNO SPOSOBNO 15-64 GODINA | 60 I VIŠE GODINA | PROSJEČNA STAROST | INDEKS STARENJA | KOEFICIJENT STAROSTI |
| M | 1.173 | 1.598 | 4.508 | 1.219 | 38,7 | 76,3 | 18,6 |
| Ž | 1.164 | 1.587 | 4.394 | 1.776 | 41,7 | 111,9 | 25,5 |
| **UKUPNO** | **2.337** | **3.185** | **8.902** | **2.995** | **40,2** | **94,0** | **22,2** |

*Izvor: Državni zavod za statistiku 2011.*

Od 2011. godine u kontinuitetu bilježi se pad broja stanovnika. Zabrinjava podatak da je svake godine sve više umrlih, a sve manje rođenih. 2020. godine rođeno je 116 ljudi, a umrlo je 165 što je 42% više, a čini negativan prirodni prirast od -49. Od 2016 godine nakon kontinuiranog pada broja rođenih bilježi se blagi rast rođene djece što je osobito vidljivo u 2020. godini. U 2019. godini rođeno je 118 djece a u 2020. godini 136. Prema popisu stanovništva 2021. godine broj rođenih na području grada Novske iznosi 105, a vitalni indeks (živorođeni na 100 umrlih) iznosi 49,8. Za SMŽ vitalni indeks iznosi 43,8. (Izvor: DZS, 2022.)

Grafikon 4. Novska -Broj rođenih i umrlih, 2011.-2020. godina



*Izvor: Procjene broja stanovništva, Državni zavod za statistiku*

Neke od demografskih mjera kojima Grad Novska nastoji dodatno utjecati na poboljšanje demografskog stanja područja, olakšati život građanima te podići kvalitetu života građana su

* Pomoć za novorođeno dijete
* Financiranje produženog boravka učenika u školama
* Sufinanciranje plaće učitelja koji provode program produženog boravka
* Sufinanciranje prehrane djece
* Sufinanciranje rada Dječjeg vrtića “Radost”
* Studentske i učeničke stipendije

2020. godine Grad Novska stekao je status “Grad Novska prijatelj djece“.

## 2.4. Obrazovanje

Školstvo u Novskoj datira još iz davne 1760. godine. Unapređenje školstva u Novskoj dogodilo se 1955. godine kada Novska pored osnovnoškolskog obrazovanja dobiva i srednjoškolsko obrazovanje. S radom je tada započela ekonomska škola u Novskoj pod nazivom Ekonomski tehnikum. Škola je imala regionalni značaj i polazili su je osim novljanskih učenika i učenici iz Kutine, Nove Gradiške, Daruvara i drugih gradova. Prvi učenici u novljansku gimnaziju upisali su se šk.god.1963./64. Ekonomska škola i gimnazija u Novskoj imale su kvalitetan profesorski kadar, a mnogi od njih danas su sveučilišni profesori, znanstveni radnici, prosvjetni savjetnici i književnici.

Kasnije, nakon Domovinskog rata, 1995. godine, Grad Novska je osnovao Glazbenu školu, a 1999. godine i Srednju glazbenu školu. Osnovno i srednje glazbeno obrazovanje u Novskoj objedinjeno je 2003. godine u jednu ustanovu – Glazbenu školu u Novskoj koja gradu vraća regionalni značaj u školstvu te istodobno postaje jedan od važnih čimbenika razvoja kulture u novljanskoj sredini.

*Obrazovni sustav u Novskoj danas*

Na području grada djeluje jedna predškolska ustanova, tri Osnovne škole: Osnovna škola Novska (matična), Osnovna škola Rajić i Katolička osnovna škola Novska, jedna srednja škola, jedna glazbena škola (osnovno i srednje glazbeno obrazovanje), kao i pučko otvoreno učilište koje provodi obrazovanje odraslih.

Jedan od najvažnijih demografskih pokazatelja za rast i razvoj Grada u budućnosti broj je djece koja pohađaju vrtić i školuju se. U školskoj godini 2023./2024. upisano je 857 učenika u osnovno redovno školovanje, a u srednjoškolsko obrazovanje (uključeni svi programi) 316 učenika što je u porastu u odnosu na školsku godinu 2022./2023.

Tablica 4. Broj učenika u redovnom školovanju (bez glazbenih i plesnih programa)

|  |  |  |  |  |  |  |
| --- | --- | --- | --- | --- | --- | --- |
| Školska godina | 2018./2019. | 2019./2020. | 2020./2021. | 2021./2022. | 2022./2023. | 2023./2024. |
| Broj učenika u OŠ | 937 | 907 | 878 | 900 | 854 | 857 |
| Broj učenika u SŠ | 302 | 281 | 273 | 271 | 285 | 316 |

*Izvor: Ministarstvo znanosti i obrazovanja, ŠeR-Školski e-Rudnik, datum pristupa 10.9.2025.*

U gradu Novskoj djeluje i jedna umjetnička škola: Glazbena škola u Novskoj. Djelatnost Škole je ostvarivanje programa osnovnog glazbenog školovanja, ostvarivanje programa srednjeg školstva na području glazbene umjetnosti u četverogodišnjem trajanju i drugih programa na području glazbene umjetnosti za djecu i mladež. Školu godišnje pohađa oko 100 učenika*.*

Uvođenjem novih programa, sredstvima koja se dodjeljuju za novorođenčad, subvencijama za vrtiće te raznim potporama u sustavu školstva (prijevoz, stipendije), nastoji se poboljšati demografska situacija, olakšati roditeljima i djeci proces školovanja te istovremeno poticati izvrsnost.

Tako su razdoblju 2017.-2021. godine višestruko povećani iznosi programa Kolica za novljanskog klincas 1.000 kn za svako novorođeno dijete na 2.500 kn za 1.dijete u obitelji, 5.000 kn za 2. dijete u obitelji te 10.000 kn za 3. i svako sljedeće dijete u obitelji. Uveden je Novljanski paket za bebe, omogućeno besplatno korištenje hrvatskih domova za potrebe krštenja ili rođenja djeteta, uređen je vrtić u Pastoralnom centru bl. Alojzija Stepinca s tri odgojno-obrazovne skupine, izgrađen novi vrtić Stribor s pet odgojno-obrazovnih skupina, osnovana Katolička osnovna škola i pokrenut novi srednjoškolski program tehničara za razvoj video igara. Povećane su studentske stipendije studentima u obitelji s 3 i više djece, a Grad svake godine u suradnji sa školama nagrađuje uspješne učenike i učenike s ostvarenim rezultatima na raznim natjecanjima. U ovom razdoblju u Novskoj je počeo s radom Centar za mladete je pokrenut i osnovan učenički dom.

Prijavom projekata na EU fondove koji, osim što su omogućili uređenja devastiranih prostora poput Doma hrvatskih branitelja, Hrvatskog doma u Paklenici te bivše područne škole u Jazavici, također je otvoreno dvadesetak radnih mjesta na njihovoj provedbi. Realizacijom svih ovih aktivnosti kroz poglavlje posvećeno mladima u razdoblju od 2017. do 2021. godine u Novskoj je otvoreno 70 novih radnih mjesta, a Grad Novska 2021. postaje i „Grad za mlade“.

## 2.5 Kulturna i prirodna bogatstva

Grad Novska posjeduje značajno prirodno i kulturno bogatstvo koje omogućuje dodatno razvijanje turističke ponude te razvoj cijelog područja i društva. Na području grada Novske mogu se specificirati područja sa sljedećim obilježjima:

* zaštićena prirodna baština: Park prirode Lonjsko polje
* Ekološka mreža Natura 2000:
* HR1000004 Donja Posavina (područja važna za ptice (SPA))
* HR2000416 Lonjsko Polje (područja važna za vrste i staništa (pSCI)).

Ukupna raznolikost biljnog i životinjskog svijeta predstavlja najveće bogatstvo predmetnog prostora. Bogatstvo ornitofaune posebno je naglašeno u Lonjskom polju koje je proglašeno najvažnijim europskim staništem ptica. 227 vrsta ptica koje ovdje obitavaju je zaštićeno Zakonom o zaštiti prirode RH, 113 vrsta su zaštićene na nacionalnoj razini, 79 vrsta zaštićeno je na europskoj razini, a 133 vrste su zaštićene međunarodnim konvencijama.

Dio prostora grada vrednovan je kao područje kulturnog krajolika, osobito padine Psunja s malobrojnim naseljima i brežuljcima sa obrađenim padinama, ali i s brojnim arheološkim lokalitetima.

Razvoj kulture u Novskoj, kao i potreba stanovništva za kulturnim sadržajima, potaknut je početkom 20. stoljeća kada Novska postaje kotarsko mjesto unutar Požeške županije. Već krajem 19. stoljeća Novska ima gradsku čitaonicu koja se spominje u Izvještaju Matice hrvatske za 1876. godinu. Najznačajnije novljanske ustanove u kulturi su Pučko otvoreno učilište Novska i Gradska knjižnica i čitaonica Ante Jagar, a aktivno djeluje 16 udruga u kulturi.

Na području grada Novske utvrđen je status kulturnog dobra za 6 povijesnih cjelina, 17 arheoloških nalazišta, 1 povijesno-memorijalnu cjelinu, 5 kulturnih krajolika, 13 sakralnih građevina, 17 civilnih građevina, 1 vojnu građevinu i kompleks, 2 memorijalne građevine i 2 pokretna kulturna dobra, a evidentirano je još niz dobara lokalne vrijednosti, koji su značajni elementi identiteta prostora.

U nastavku su prikazana kulturna dobra grada Novske s najvećim stupnjem zaštite.

Tablica 5. Zaštićena kulturna dobra na području grada Novske

|  |  |  |  |  |  |
| --- | --- | --- | --- | --- | --- |
| **NAZIV** | **VRSTA** | | **KLASIFIKACIJA** | **LOKACIJA** | |
| **Zgrada hotela Knopp** | nepokretno kulturno dobro – pojedinačno | | profana graditeljska baština | Novska | |
| **Crkva sv. Luke Evanđeliste** | nepokretno kulturno dobro – pojedinačno | | sakralna graditeljska baština | Novska | |
| **Zgrada Drapczinski** | nepokretno kulturno dobro – pojedinačno | | profana graditeljska baština | Novska | |
| **Zgrada pošte** | nepokretno kulturno dobro – pojedinačno | | profana graditeljska baština | Novska | |
| **Crkva sv. Teodora Tirona** | nepokretno kulturno dobro – pojedinačno | | sakralna graditeljska baština | Lovska | |
| **Spomen obilježje Trokut iz Domovinskoga rata** | | nepokretno kulturno dobro – pojedinačno | memorijalna baština | | Lovska | |
| **Crkva sv. Tome Apostola** | | nepokretno kulturno dobro – pojedinačno | sakralna graditeljska baština | | Rajić | |
| **Crkva Pohođenja Blažene Djevice Marije** | | nepokretno kulturno dobro – pojedinačno | sakralna graditeljska baština | | Stara Subocka | |
| **Povijesna seoska cjelina naselja Stara Subocka** | | nepokretno kulturno dobro – kulturno-povijesna cjelina | kulturno-povijesna cjelina | | Stara Subocka | |
| **Zbirka Sajko** | | pokretno kulturno dobro – zbirka | etnografska građa | | Novska | |
| **Namještaj Prve kotarske ljekarne „Sveta Marija“** | | pokretno kulturno dobro – zbirka | etnografska građa | | Novska | |

*Izvor: Ministarstvo kulture, Konzervatorski odjel Sisak, Strategija razvoja Grada Novske 2023.*

**NOVLJANSKI OGRC - *Viviparus Novskaensis Penecke***

Rijetka su mjesta koja se mogu pohvaliti da su u paleontološku znanost ušla s tri vrste. Novljanski ogrc, izumrla vrsta *Viviparus*, je paludinska naslaga koju nalazimo samo u Novskoj te je i nazvana prema svom nalazištu. Okamina je puža koji je živio u vodama Panonskog mora na ovom području i simbol je grada Novske čije fosilne ostatke i danas nalazimo na svakom koraku na tom području**.** Novljanskog ogrca i *Unio Novskaensis* (nova vrsta školjkaša nazvana također prema nalazištu u Novskoj) imenovao je i prvi opisao bečki paleontolog Karl A. Penecke 1886. godine. - *Melanopsis constricta novskaensis Wenz* je još jedna fosilna podvrsta koja je pronađena samo u Novskoj, a preimenovao ju je njemački paleontologWilhelm Wenz. Na glavnom novljanskom trgu postavljena je fontana »Ogrc« kao prepoznatljiv simbol grada Novske.



Slika 2. Fontana Ogrc

Različite manifestacije kroz cijelu godinu na raspolaganju su građanima Novske i okolice, a u isto vrijeme privlače dolazak turista, povećavaju broj zabilježenih noćenja te potiču razvoj lokalnog gospodarstva.

**Manifestacije koje se tradicionalno održavaju u Novskoj**

**Lukovo u Novskoj**

Blagdan Lukova, novljanskog nebeskog zaštitnika, slavi se 18. listopada već gotovo četiri stoljeća. Upravo taj datum obilježava se kao Dan Grada. Obilježavanje blagdana Sv. Luke odvija se prezentacijom tradicijskih obrta, rukotvorina, suvenira te autohtonih domaćih proizvoda i poslastica pod nazivom „Izvorno naše“ na novljanskoj šetnici, a raznolikost kulturne baštine i narodnih običaja kroz pjesmu i ples najbolje dočaravaju tradicionalni folklorni susreti „Lukovo u Novskoj“. U sklopu manifestacije prezentira se razdoblje razvitka grada i prelaska građana Novske na građanski način života – prijelaz iz 19. u 20. stoljeće. Učenici Osnovne škole Novska prezentiraju Starinsku učionicu i radionice, razne udruge se uključuju s realnim prikazima segmenata života tog doba, koji se može vidjeti prikazom „Života Novljana kroz povijest“. Program Lukova se iz godine u godinu nadopunjuje novim sadržajima.

**Ljeto u Novskoj**

Ljeto u Novskoj je najduža novljanska manifestacija koja tri mjeseca obiluje raznim događanjima od kulturno-umjetničkih, tradicijskih, sportskih i zabavnih. Uz već tradicionalna događanja Ljeto u knjižnici, Vršidba žita, Kino pod zvijezdama, Fashion day, Vatrogasni izazov, Izviđački kamp „Dupin“, folklorni susreti, moto susret, kazališne predstave, razni sportski turniri, svake godine se program manifestacije obogaćuje novim sadržajima.

Na Novljanskom jezeru u sklopu manifestacije, održavaju se razni sportski turniri i sadržaji, biciklijada, društvene igre, likovne kolonije, te posjetitelji mogu uživati u druženju uz kupanje i roštilj.

**Maske do daske**

Kako je veljača karnevalski mjesec, TZG Novske i Grad Novska pripremaju vlastiti, već tradicionalni, karneval pod maskama „Maske do daske“.

**Advent u Novskoj**

Advent u Novskoj je tradicionalna blagdanska manifestacija. Posjetitelji mogu uživati u različitim sadržajima primjerenim blagdanskom duhu - klizalištu, dnevnim i večernjim događanjima, nastupu poznatih klizačkih klubova, raznim programima na ledu, prigodnim izložbama, čitaonicama, radionicama, predavanjima, kulturnim i glazbenim programima, predstavama i koncertima, sportskim turnirima.

**NOVsky – Festival znanosti i umjetnosti (NOVsky – Art and Science Festival)**

U Novskoj se od 2019. godine održava cjelodnevna manifestacija "NOVsky-Festival znanosti i umjetnosti" kojoj je cilj promocija STEM područja i umjetnosti. Posjetiteljima je omogućeno sudjelovanje u znanstvenim pokusima, interaktivnim radionicama koje su temom vezane za znanost, umjetnost ili umjetnost u znanosti.

## 2.6.Mediji i digitalizacija


Najvažnije sredstvo priopćavanja informacija je Radio postaja Novska. Emisije novljanskog radija obuhvaćaju široka područja od kulture, obrazovanja, športa, poljoprivrede te svih segmenata društva. Obrađuje aktualne teme te donosi informacije iz svakodnevnog života s novljanskog, jasenovačkog i lipovljanskog područja te iz cijele Sisačko-moslavačke županije. Uz navedeno tu je i tiskano glasilo Novljanski vjesnik.

Kada govorimo o unaprjeđivanju poslovnih procesa, unutar gradske uprave unaprijeđen je sustav prostornog planiranja s ciljem učinkovitog upravljanja prostorom i imovinom.

## 2.7 Civilno društvo

Stvaranje okruženja poticajnog za razvoj civilnog društva jedna je od pretpostavki i mjerila demokracije i stabilnosti političkoga sustava svake sredine pa tako i grada Novske. Počeci razvoja novljanskih udruga u Novskoj započinju krajem 19. stoljeća, osnivanjem Dobrovoljnog vatrogasnog društva koje ima tradiciju dugu više od 130 godina. Danas na području grada Novske djeluje 112 udruga u različitim djelatnostima, od kulture, tehničke kulture, udruge djece i mladeži, športa, vatrogastva, socijalne skrbi, gospodarstva, lovstva i udruge iz drugih djelatnosti. Najveći broj novljanskih udruga osnovano je u športskoj djelatnosti, a u posljednje vrijeme sve više udruga osniva se radi unapređenja određenih gospodarskih i poljoprivrednih djelatnosti.

Grafikon 5. Udruge po područjima djelovanja



*Izvor: Ministarstvo pravosuđa i uprave, Registar udruga*

## 2.8 Zdravstvo, socijalna skrb i socijalno uključivanje

Primarna zdravstvena zaštita se provodi putem Doma zdravlja Kutina, Ispostavama u Novskoj i Rajiću. Dom zdravlja, s ambulantama opće medicine, stomatološkom, ginekološkom i pedijatrijskom ambulantom, patronažom, zubnom tehnikom, laboratorijem i hitnom pomoći predstavlja okosnicu zdravstvenog sektora u Novskoj. Sekundarna zdravstvena zaštita obavlja se u županijskim zdravstvenim ustanovama te ostalim zdravstvenim ustanovama u Republici Hrvatskoj. U sklopu Doma zdravlja djeluje još i higijensko – epidemiološka služba.

Djelatnost socijalne skrbi organizirana je putem Hrvatskog zavoda za socijalni rad-područni ured Novska, Hrvatskog Crvenog križa i Grada Novske. U Novskoj djeluje Gradsko društvo Crvenog križa Novska koje u svom radu promiče humanitarne ciljeve i provodi akcije od opće koristi te djeluje na temelju misije i načela Međunarodnoga pokreta Crvenoga križa i Crvenoga polumjeseca. Uz pomoć Hrvatskog zavoda za zapošljavanje povremeno se zapošljavaju osobe za pomoć i skrb u zajednici, a kroz Program javnih radova od 2010. – 2017. godine bilo je zaposleno 58 osoba koji su radili na prijemu i distribuciji humanitarne pomoći u skladištu i na terenu, izdavanju i održavanju ortopedskih i invalidskih pomagala, pomagali u održavanju kuća i okućnica najranjivijih skupina korisnika.

Hrvatski zavod za socijalni rad-područni ured Novska osigurava minimalne materijalne i financijske uvjete za potrebite obitelji i komunicira druge potrebe građana koje su u njihovoj nadležnosti. Grad Novska svake godine provodi Program javnih potreba u socijalnoj skrbi, a njime se određuje ukupna visina sredstava osiguranih u Proračunu Grada Novske za podmirenje godišnjih javnih potreba u socijalnoj skrbi.

Od 2022. godine na području grada djeluje Dnevni centar za starije osobe sa svrhom prevencije institucionalizacije te povećanja dostupnosti mreže izvaninstitucionalnih usluga za starije osobe te nudi usluge cjelodnevnog i poludnevnog boravka te prijevoza i toplog obroka za korisnike.

U razdoblju 2018-2024. godine na području grada Novske uspješno su provedene tri faze iz poziva “Zaželi“- programa zapošljavanja žena u nepovoljnom položaju na tržištu rada na pružaju usluge potpore i podrške  starijim i potrebitim osobama. Kroz program Zaželi ukupno je zaposleno 110 žena teže zapošljivih žena čime je značajno unaprijeđen njihov radni potencijal i konkurentnost na tržištu rada. Kroz projekte programa Zaželi pružena je pomoć i podrška za ukupno 980 starijih i nemoćnih osoba čime je podignuta kvaliteta života najranjivijih članova zajednice.

## 2.9 Indeks razvijenosti i poduzetničke zone

Indeks razvijenosti predstavlja složeni pokazatelj koji se izračunava kao prilagođeni prosjek standardiziranih društveno-gospodarskih vrijednosti, s ciljem procjene razine razvijenosti jedinica lokalne i područne (regionalne) samouprave (JLP(R)S) u određenom vremenskom razdoblju. Ovaj indeks omogućuje sustavno praćenje stupnja razvijenosti JLP(R)S-a na području Republike Hrvatske. Kategorizacija teritorijalnih jedinica prema razini razvijenosti temelji se na suvremenim načelima regionalne politike. Iako je fokusirana na poticanje razvoja najnerazvijenijih područja, ona istovremeno promiče uravnotežen rast cijelog državnog teritorija. Takva klasifikacija omogućuje učinkovitije upravljanje ključnim pitanjem dodjele regionalnih razvojnih poticaja. Povezivanjem razine poticaja s konkretnim stupnjem razvijenosti pojedine jedinice, stvara se kvalitetan okvir za poticanje ravnomjernog razvoja lokalnih i županijskih zajednica. Dodatno, ovaj pristup omogućuje dinamično uključivanje ili isključivanje pojedinih jedinica iz sustava potpomognutih područja, ovisno o promjenama u njihovoj razvijenosti. Grad Novska je razvrstan u III. skupinu razvijenosti[[3]](#footnote-3) s indeksom razvijenosti 96,965 te je 358. jedinica lokalne samouprave po razvijenosti u Hrvatskoj od ukupno 556 JLS-a[[4]](#footnote-4).

Grad Novska svojim investitorima i poduzetnicima nudi poticajne mjere za investicije u poduzetničkim zonama (Poduzetnička zona [„Novska“](http://novska.hr/hr/gospodarstvo/poduzetnicke-zone/pz-novska/) i Poduzetnička zona [„Zapad“](http://novska.hr/hr/gospodarstvo/poduzetnicke-zone/pz-zapad/)) te nudi potpore za poduzetništvo, ulaže u razvoj zdravstva, ugostiteljstva, turizma, očuvanje prirode i kulturne baštine te ulaganje u poljoprivredu i ruralni razvoj.

Na području grada Novske osnovane su dvije Poduzetničke zone u svrhu poticanja razvoja poduzetništva i kao pokretačka snaga lokalnog i regionalnog gospodarskog razvoja.

Tablica 6. Poduzetničke zone na području grada Novske

|  |  |  |
| --- | --- | --- |
| PODUZETNIČKE ZONE | POVRŠINA | BROJ PODUZETNIKA |
| PZ ZAPAD | 4,76 ha | 4 |
| PZ NOVSKA | 85,57 ha | 15 |

*Izvor: Grad Novska*

Jedan od najznačajnijih projekata na području grada Novske, koji je u realizaciji, je projekt izgradnje kampusa gaming industrije koji je uvršten je na listu strateških projekata Republike Hrvatske budući da potiče gospodarsku aktivnost regije ulaganjem u aktivnosti usluga visoke dodane vrijednosti te razvojno inovacijske aktivnosti. Kampus gaming industrije koji bi se trebao nalaziti na području PZ Novska na parceli većoj od 90000 četvornih metara, nastavak je na aktivnosti i rezultate ostvarene provedbom projekta Poduzetnički inkubator PISMO I, II u sklopu kojeg je otvoreno više od 50 poduzetničkih tvrtki iz području gaminga te uvođenja novog kurikuluma za zanimanje tehničar za razvoj video igara koji je na području Sisačko-moslavačke županije koji je započeo s primjenom u školskoj 2019./2020. godini. Planirano osnivanje i djelovanje kampusa gaming industrije obuhvatit će osnivanje visokoškolske ustanove za obrazovanje stručnjaka u području industrije video igara u trajanju od 3 i 5 godina, izgradnju učeničkog i studentskog doma sa svim potrebnim popratnim sadržajima i uslugama, poduzetničkog akceleratora te dvorane vezane za potrebe razvoja e-sporta. To će biti prva ustanova takve vrste na području Županije i u širem okruženju.


## 2.10. Tržište rada

Prema podacima o registriranoj nezaposlenosti HZZ-a u kolovozu 2025. godine na području Sisačko-moslavačke županije evidentirane su ukupno 4312 nezaposlene osobe, što je 16% manje nego u isto vrijeme 2024. godine. Na području grada Novske u istom periodu registrirano je 749 nezaposlenih osoba. U istom razdoblju na području Novske zaposleno je 29 osoba s evidencije HZZ-a na temelju radnog odnosa te je iskazana potreba za zapošljavanjem još 78 osoba.

Prema statističkim izvješćima Hrvatskog zavoda za zapošljavanje (HZZ)[[5]](#footnote-5), vidljivo je da je stopa nezaposlenosti u Novskoj bilježila kontinuirani pad sve do 2020. godine, kada je pandemijska kriza uzrokovana virusom COVID-19 unijela značajnu nesigurnost u gospodarstvo i tržište rada.

Od 2021. nadalje, uz potporu gospodarskih mjera i oporavka ključnih sektora, nezaposlenost je ponovno počela opadati. Prema najnovijim podacima, taj trend se nastavio sve do 2025. godine, čime se potvrđuje pozitivna dinamika rada i sve veća sposobnost tržišta da apsorbira radnu snagu. Ovaj razvoj ukazuje na stabilizaciju ekonomskih prilika, rast zapošljavanja u novim industrijama te jačanje povjerenja među poslodavcima i radnicima.

Grafikon 6. Registrirana nezaposlenost u Novskoj od 2017. do kolovoza 2025.



*Izvor: HZZ, Statistički bilten, kolovoz 2017.,2018.,2019.,2020.,2021.,2022.,2023.,2024.,2025. godine*

2.11 Poduzetništvo

Mogućnosti razvoja gospodarstva na području Grada temeljene su uz prostorno – prometne pogodnosti područja, dobro razvijene prometne infrastrukture (autocesta i željeznica) te blizine državne granice s BIH. Analiza dosadašnjeg gospodarskog razvitka i učešća pojedinih djelatnosti unutar ukupnog gospodarstva ukazuje na značajnu prisutnost drvne industrije, prometa i veza, ruralnog turizma te obrtništva i osobnih usluga u ukupnom segmentu proizvodnje i zaposlenosti.

Gospodarske djelatnosti području grada Novske vezane su uz proizvodne aktivnosti prateće industrije i male privrede koncentrirane u gradskom središtu, te neposrednim okolnim naseljima. Gospodarske djelatnosti na području grada Novske obuhvaćaju segmente poljoprivredne i stočarske proizvodnje, šumarstva s pratećim djelatnostima, druge industrijske ili industrijsko-prerađivačke djelatnosti, servisno-zanatske djelatnosti i djelatnosti vezane uz promet i veze. Osim navedenog, od drugih djelatnosti nešto veći udio imaju ugostiteljstvo i turizam, trgovina i poljoprivreda. Gospodarske djelatnosti vezane uz proizvodne aktivnosti prateće industrije i malog i srednjeg poduzetništva, te obrtništva koncentrirane su u gradskom središtu, te neposrednim okolnim naseljima. Osim malog poduzetništva, obrtništvo je također jedan od najznačajnijih, ali i najdinamičnijih segmenata gospodarstva grada Novske. Na području grada Novske osnovane su dvije poduzetničke zone.

Velik dio teritorija Grada Novske, ukupne površine 13.279,94 hektara, prekriven je šumama, što predstavlja značajan prirodni resurs i temelj za razvoj drvne i drvoprerađivačke industrije. Osim toga, na području grada aktivno djeluje velik broj pravnih subjekata i obrta u raznim gospodarskim sektorima, uključujući građevinarstvo, prerađivačku industriju, usluge prijevoza te turističke djelatnosti. Poseban zamah u posljednjim godinama bilježi i industrija videoigara, koja sve više zauzima važnu ulogu u lokalnom gospodarskom razvoju.

Prema podacima iz godišnjeg izvješća Hrvatske gospodarske komore za 2023. godinu, najveći broj zaposlenih u Novskoj radi kod pravnih osoba u sektoru prerađivačke industrije – ukupno 675 radnika, od kojih je čak 470 zaposleno u drvoprerađivačkoj industriji. Slijedi sektor građevinarstva s 311 zaposlenih, dok se preostali broj radnika raspoređuje na djelatnosti veleprodaje i maloprodaje, prijevoza, stručnih, znanstvenih, tehničkih i ostalih usluga.

Tablica 7. Pokazatelji gospodarske aktivnosti grada Novske u razdoblju od 2013.-2016. godine

|  |  |  |  |  |  |
| --- | --- | --- | --- | --- | --- |
| R.Br. | Pokazatelj | 2013. godina | 2014. godina | 2015. godina | 2016. godina |
| 1. | Broj subjekata | 138 | 131 | 136 | 134 |
| 2. | Broj zaposlenih | 1.187 | 1.120 | 1.148 | 1.209 |
| 3. | Prihod (mil. kn) | 396,78 | 415,53 | 444,43 | 442,71 |
| 4. | Novostvorena vrijednost (mil. kn) | 82,94 | 97,79 | 105,53 | 115,07 |
| 5. | Dobit (mil. kn) | 6,29 | 10,56 | 14,27 | 17,82 |
| 6. | Bruto plaća (kn) | 4.330,72 | 4.794,74 | 4.806,92 | 5.052,28 |
| 7. | Neto plaća (kn) | 3.286,26 | 3.628,52 | 3.661,27 | 3.855,50 |
| 8. | Izvoz (mil. kn) | 145,88 | 164,53 | 153,31 | 188,83 |
| 9. | Uvoz (mil. kn) | 14,03 | 14,37 | 27,41 | 26,94 |
| 10. | Investicije (mil. kn) | 21,79 | 14,28 | 48,91 | 139,82 |

Izvor: Strateški razvojni program Grada Novske 2018. do 2023.

Tablica 8. Broj obrta na području grada Novske

|  |  |  |  |
| --- | --- | --- | --- |
| Godina | Broj obrta | Indeks | Stopa promjene |
| 2018. | 228 | 103,63 | +3,6 |
| 2019. | 250 | 109,64 | +9,6 |
| 2020. | 303 | 121,20 | +21,2 |
| 2021. | 316 | 104,29 | +4,3 |
| 2022. | 333 | 105,37 | +5,3 |
| 2023. | 347 | 104,20 | +4,2 |
| 2024. | 373 | 107,49 | +7,5 |
| 30.6.2025. | 389 | - | - |

Izvor: Udruženje obrtnika Novska, obrada: Razvojna agencija Grada Novske, rujan 2025.

Grad Novska aktivno provodi Program poticanja malog i srednjeg poduzetništva, čime pruža podršku kako novoosnovanim, tako i postojećim poslovnim subjektima. Mjere obuhvaćaju različite sektore djelatnosti, a cilj im je jačanje konkurentnosti, održivosti i dugoročnog opstanka poduzetnika na tržištu. Pregled poslovnih subjekata na području grada Novske dostupan je na službenoj stranici Razvojne agencije Grada Novske: <https://nora-novska.com/baza-podataka/?gdpr=accept>.

Shodno svemu navedenom, poduzetničku klimu Grada Novske možemo okarakterizirati kao povoljnu. Nudi se mogućnost povećanja kapaciteta i aktivnosti lokalnog poduzetništva kroz niz mjera i aktivnosti koje Grad Novska daje na raspolaganje. Dodatno, Grad Novska definira mjere, aktivnosti i subvencije u okviru: Programa poticanja razvoja malog i srednjeg poduzetništva, programa kreditiranja poduzetnika (subvencija kamatne stope) u partnerstvu sa Sisačko-moslavačkom županijom te potiče ulaganja u poduzetničke zone. Novska je među prvima koja uz mjere Hrvatskog zavoda za zapošljavanje kroz Program poticanja malog i srednjeg poduzetništva dodatnim financijskim sredstvima potiče samozapošljavanje.U sklopu Programa poticanja razvoja poduzetništva grad dodjeljuje niz potpora:

- poduzetnicima početnicima

- za novo zapošljavanje i samozapošljavanje

- potpore za razvoj i očuvanje tradicijskih i deficitarnih obrtničkih zanimanja

- potpore za razvoj poduzetništva

- sufinanciranje novog zapošljavanja

- potpore za jačanje poduzetničkih kompetencija.

Od 2018. godine u Novskoj je intervencijom Grada i podrškom poduzetnicima te povlačenjem EU sredstava otvoreno preko 350 novih radnih mjesta, posebice za mlade. Uz to što je usporen odlazak, omogućeno je i doseljavanje mladih. Grad Novska pokrenuo je i niz mjera kojima je cilj pokrenuti gospodarstvo i nove investicije. U Novskoj je zabilježen rast broj tvrtki i obrta (Tablica br. 5) u periodu 2018. do 2025. godine.

Utjecaj na razvoj gospodarstva Grada imaju i uređene poduzetničke zone (PZ Zapad i PZ Novska), ali i postojanje Razvojne agencije Grada Novske (NORA) koja stoji na raspolaganju svim novljanskim poduzetnicima i onima koji to tek žele postati. NORA zajedno s djelatnicima gradske uprave radi na apliciranju gradskih projekata prema različitim izvorima financiranja, ali i samostalno pruža podršku u apliciranju projekata poduzetnika i poljoprivrednika prema izvorima financiranja koji su njima dostupni.

Kroz vrijeme od osnutka do danas, NORA je isprofilirala područja u kojima pruža podršku - od poslovnog savjetovanja i apliciranja projekata preko brendiranja proizvoda, marketinških aktivnosti i edukacija pa sve do podrške u ruralnom razvoju koja je najvažnija novljanskim poljoprivrednicima.

Osim Razvojne agencije, Novska je dom i Poduzetničkom inkubatoru PISMO, prvom hrvatskom gaming inkubatoru na 2000 m2 u strogom centru Novske. On je danas poduzetnička lokacija za 80-tak start-up tvrtki iz područja game developer. Danas je to najbrže rastući inkubator s najnovijom opremom za game developere i prilagođenim prostorom za stvaranje novih proizvoda i usluga iz ovog područja. A ono što nam predstoji je svakako Centar gaming industrije (CGI) koji je u izgradnji, a koji je 2025. godine dobitnik nagrade MIPRO ICT za 2025. godinu u kategoriji gospodarstva. CGI u svojoj prvoj fazi izgradnje podrazumijeva izgradnju fakulteta, studentskog doma, energane, prometne mreže i sportskih sadržaja. Vrijednost ove faze iznosi 38,6 milijuna eura. Projekt je sufinanciran sredstvima iz Fonda pravedne tranzicije, a završetak prve faze planiran je do kraja 2027. godine.

Druga faza nalazi se u postupku odobrenja od strane Europske komisije, a predviđena je izgradnja akceleratora, inkubatora, VR studija i multifunkcionalne dvorane za testiranje video igara.

Na području Grada Novske moguće je razvijati i razne oblike turizma, obiteljskog gospodarstva, tradicijskih i umjetničkih obrta, ruralnog turizma koristeći pri tom i postojeća lovna područja kao jednu od mogućnosti za daljnji razvoj turizma. Novljansko jezero je temelj razvoja turističke ponude u gradu. Predstavlja omiljeno gradsko izletište i kupalište kojemu se svake godine dodatno obogaćuje ponuda. Turistička zajednica Grada Novske organizira razna događanja i uvelike pomaže i pridonosi razvoju turizma Grada.

S obzirom na kuće tradicionalnog graditeljstva, brojna kulturno-umjetnička društva koja njeguju etno baštinu i običaje vezane za tradiciju svojih korijena, Novska je idealna za uređenje i organiziranje turističke ponude sa zanimljivim sadržajima kako za domaće, tako i strane posjetitelje. Novljansko jezero je poduzetnička inspiracija i mogućnost za ulaganje kako bi se umreženo uključili svi oni koji imaju što ponuditi i pokazati, a istovremeno od turističke ponude imati i koristi.

Osiguranjem raznih promotivnih aktivnosti, posjete sajmovima, suradnja sa Turističkom zajednicom Grada Novske i apliciranjem na EU fondove, investitori i poduzetnici imaju mogućnost uspješnije promidžbe svojih usluga i proizvoda putem već uhodanih kanala.

## 2.12. POLJOPRIVREDA


Geografska obilježja Grada Novske, koja obuhvaćaju prigorski i ravničarski kraj, pružaju iznimno povoljne uvjete za razvoj poljoprivrede i stočarstva. Uz to, područje je pogodno za tradicionalne djelatnosti poput vinogradarstva i voćarstva, koje imaju dugogodišnju prisutnost u lokalnoj gospodarskoj strukturi. Oko 43% područja Novske zahvaćaju obradive površine visoke kvalitete i bonitetne klase.

,Prema podacima iz Upisnika poljoprivrednika Agencije za plaćanja u poljoprivredi, ribarstvu i ruralnom razvoju (stanje u travnju 2025.), na području Grada Novske registrirano je ukupno **661 poljoprivredno gospodarstvo**, od čega **515** čine Obiteljska poljoprivredna gospodarstva (OPG), **121** su Samoopskrbna poljoprivredna gospodarstva (SOPG), **25** su trgovačka društva, obrti i zadruga.

Kroz program potpore poljoprivredi i ruralnom razvoju Grada Novske omogućeno je olakšano otvaranje, poslovanje te ostale aktivnosti poljoprivrednika na lokalnom području.

Prema podatcima iz ARKOD baze podataka na dan 31.12.2016. prema vrstama uporabe poljoprivrednog zemljišta i naselja u kojem je ista smještena, na području grada Novske prevladavaju oranice, pašnjaci i nasadi voćaka. Obradive poljoprivredne površine protežu se na 7.035,65 ha, od čega su na najvećem dijelu (6.626,64 ha) zastupljene ratarske kulture, a slijede ih trajni voćni nasadi (477,17 ha) dok ostalo čine povrtne kulture i vinogradi.

Grafikon 7. Površine poljoprivrednog zemljišta



U ravničarskom dijelu kao važan zemljišni resurs ističe se područje Zajedničkog pašnjaka kojim Grad raspolaže na temelju „Programa raspolaganja poljoprivrednim zemljištem u vlasništvu države“. Slijedom provedenog Javnog natječaja i sklopljenih Ugovora, na području od 683,5896 ha svoju stoku pašare 25 Zakupnika.

Od ukupno 661 poljoprivrednih gospodarstava njih 426 drži različite vrste stoke, (ukupno 14.608 grla). Od stočnog fonda najzastupljenija su goveda (3.391) registrirana na ukupno 64 poljoprivrednih gospodarstava, ovce (1.926), svinje (1.252), konji (552), a u manjem broju uzgajaju se i koze (18) i magarci/mule/mazge (28).

Također, vrlo je zastupljeno i pčelarstvo kao jedna od tradicionalnih grana poljoprivredne proizvodnje pa je tako na području Novske registrirano 91 poljoprivredno gospodarstvo koje raspolaže sa 7.441 pčelinjih zajednica. Proizvodnja meda je najzastupljenija, a tu su i ostali pčelinji proizvodi (propolis, vosak, matična mliječ, pčelinji otrov i pelud). Pčelarska udruga na ovom području broji ukupno 165 članova sa 11.039 pčelinjih zajednica.

Grad Novska ciljanim i kontinuiranim aktivnostima dodjele potpora u što više grana poljoprivrede nastoji očuvati poljoprivrednu proizvodnju na malim obiteljskim gospodarstvima, kao i potaknuti razvoj poljoprivrede prema većim i suvremenijim oblicima gospodarstava.

## 2.13 Turizam

Cijelo područje grada Novske karakteriziraju vrlo raznoliki i atraktivni prirodni krajobrazi. Područje grada Novske zbog svog geografskog smještaja ima velike mogućnosti za razvitak turizma. Jedan od bitnih čimbenika je neposredna blizina Parka prirode Lonjsko polje, koje s površinom od oko 7667,57 ha (oko 15% ukupnog Parka prirode) obuhvaća prostor grada Novske. Velika biološka vrijednost ovog područja razlog je zbog kojeg je ono uključeno i u ekološku mrežu NATURA 2000. Tradicija živi i kroz nematerijalnu baštinu; ples, pjesmu i brojne usmene predaje. Naselje Stara Subocka zaštićena je povijesno seoska cjelina koja na samom ulazu u Lonjsko polje predstavlja jedno od najljepših i najočuvanijih posavskih sela s kraja 18. i početka 19. stoljeća. Tradicionalna arhitektura, očuvana priroda i tradicijska gastronomija izrazito su atraktivni za posjetitelje i ljubitelje kulturne baštine. Novljansko jezero nalazi se nedaleko grada u netaknutoj prirodi okruženo brežuljcima. Do jezera su uređene šetnice kroz šumu, biciklističke i planinarske staze, staze za trčanje te plaža u dužini od oko 200 metara, kao i poseban dio koji je namijenjen najmlađim sugrađanima.

Održavanje raznih manifestacija na području Grada Novske ima za cilj ima podizanje kvalitete života građana, promicanje kulturnih i umjetničkih vrijednosti te privlačenje što većeg broja turista. Manifestacije su mnogobrojne i raznovrsne tematike poput održavanja Međunarodnog izviđačkog kampa Dupin, turistička ruta„Lukina zagonetna staza“,Tradicionalna vršidba žita i izložba starodobnih strojeva i alata.

Cikloturizam predstavlja oblik turizma koji se odvija u visokovrijednom, ekološki očuvanom i prirodnom krajoliku. Cikloturizam kako u svijetu tako i na području Sisačko-moslavačke županije i grada Novske pripada rastućim oblicima turističkih aktivnosti.

Najveći projekt u kulturi i turizmu svakako jest i početak obnove i dogradnje hotela Knopp za potrebe klastera kulture. Pokrenuta je i uspješna suradnja s Parkom prirode Lonjsko polje u kojoj je Grad Novska uredio pristanište za solarne čamce, a **Park prirode** omogućio turističke vožnje rijekom Strug kao novu turističku ponudu. Kontinentalni turizam u Novskoj još uvijek je nedovoljno razvijen te je Grad Novska među 20 najnerazvijenijih turističkih destinacija prema podatcima Hrvatske turističke zajednice. Grad Novska planira u sljedeće četiri godine značajna ulaganja u razvoj turizma poput završetka obnove hotela Knopp i izgradnje novih turističkih kapaciteta i sadržaja. Grad Novska kroz poticajne mjere sufinancira novoregistrirane turističke ležaje za sve one koji postojeću ugostiteljsku ponudu žele proširiti ili se početi baviti uslugom smještaja čime nastoji ublažiti problem nedostataka smještajnih kapaciteta u Novskoj.

## 2.14 Komunalna i prometna infrastruktura

Program održavanja objekata i uređaja komunalne infrastrukture Grada Novske obuhvaća sljedeće programe:

- Program održavanja nerazvrstanih cesta

- Program održavanja javnih površina

- Program održavanja javne rasvjete

- Program rada zimske službe.

**Prometna infrastruktura**

Kroz administrativno područje grada Novske prolazi autocesta A3 u duljini od 24 km i obuhvaća pravac GP Bregana – Zagreb – Slavonski Brod – GP Bajakovo.

Cestovna gustoća, računajući dužinu svih vrsta cesta, osim nerazvrstanih, na području grada kroz površinu grada u km2 iznosi 0,348 km/km2 dok je županijski prosjek 0,401 km/km2.

Tablica 9. Udio pojedinih vrsta cesta i cestovna gustoća

|  |  |  |  |
| --- | --- | --- | --- |
| VRSTA CESTE | DULJINA (km) | UDIO (%) | CESTOVNA GUSTOĆA (km/km2) |
| Autoceste | 24,0 | 21,68 | 0,076 |
| Državne | 17,2 | 15,54 | 0,054 |
| Županijske | 41,7 | 37,67 | 0,131 |
| Lokalne | 27,8 | 25,11 | 0,087 |
| **UKUPNO** | **110,7** | **100,00** | **0,348** |

Izvor: Službeni vjesnik 27/2017 i Grad Novska

Tablica 10. Željeznički promet

|  |  |  |  |
| --- | --- | --- | --- |
| VRSTA PRUGE | OZNAKA | NAZIV | DULJINA PRUGE NA PODRUČJU GRADA NOVSKE (km) |
| Međunarodna | M103 | Dugo Selo - Novska | 6,5 |
| Međunarodna | M104 | Novska -Vinkovci - Tovarnik - DG (Šid) | 15,9 |
| Međunarodna | M502 | Zagreb Glavni kolodvor - Sisak - Novska | 3,9 |
| **UKUPNO** | | **26,3** | |

Izvor: Službeni vjesnik 27/2017

## 2.15 Telekomunikacije

Telekomunikacijski promet je uspostavljen preko izgrađene telekomunikacijske infrastrukture: tranzitno pristupne TC/PC centrale Kutina, udaljenih pretplatničkih stupnjeva (UPS-ova) koji su povezani suvremenim svjetlosnim sustavima prijenosa, pristupnim telekomunikacijskim mrežama i priključcima. Prema podacima Hrvatske regulatorne agencije za mrežne djelatnosti (HAKOM) iz 2016. godine, za potrebe pokretne telekomunikacijske mreže na području grada postavljeno je 14 baznih stanica koje se nalaze na 10 lokacija. Pet baznih stanica nalaze se na antenskim stupovima. Prostorom grada Novske je obuhvaćeno 9 elektroničkih komunikacijskih zona namijenjenih izgradnji samostojećih antenskih stupova. Poštanski uredi nalaze se u naseljima Novskoj i Rajiću.

## 2.16 Javne površine i vodno-komunalna infrastruktura

**Vodoopskrba**

Vodoopskrbni sustav grada Novske u cijelosti je izgrađen, te se svi stanovnici mogu priključiti na vodovodnu mrežu. Sustav se temelji se na vodocrpilištu Drenov Bok, uređaju za kondicioniranje vode, vodospremnicima »Samar brdo 1« i »Samar brdo 2« te 122 km vodovodne mreže. Vodoopskrbom je obuhvaćeno 15 naselja, tj. sva naselja u nizinskom dijelu grada. Priključenost stanovništva na javnu vodoopskrbnu mrežu u prosjeku iznosi 69%. Potrošnja pitke vode po stanovniku iz ovog vodoopskrbnog sustava iznosi 4,1 m3/mjesečno.

**Sustav odvodnje otpadnih voda**

Na području grada Novske i dijelu naselja Bročice izgrađena je osnovna kolektorska mreža mješovitog sustava odvodnje i dio sekundarne kanalske mreže uključivo dio glavnih kolektora. Ukupna dužina postojeće kanalizacijske mreže je oko 50 km. Postotak izgrađenosti kanalizacijske mreže na području čitavog grada Novske iznosi oko 50%.

U planu je modernizacija sustava javne rasvjete na području cijelog grada i svih prigradskih naselja, što ne samo da će povećati sigurnost u prometu već i smanjiti potrošnju električne energije.

## 2.17 Gospodarenje otpadom

Plan gospodarenja otpadom Grada Novske za razdoblje 2017.-2022. godine donesen je 7. lipnja 2018. godine, a objavljen je u "Službenom vjesniku", broj 28/18 od 8. lipnja 2018. godine. Sakupljanje, skladištenje, oporabu i zbrinjavanje otpada odlaganjem komunalnog otpada obavlja komunalno poduzeće Novokom d.o.o. iz Novske. Obuhvatnost stanovnika i ostalih korisnika uslugom organiziranog sakupljanja i odvoza ne području grada Novske u 2017. godini bila je oko 94,4%. Otpad se odlaže na odlagalište komunalnog otpada "Kurjakana", koje se nalazi uz cestu Novska-Lipik, veličine je 4,53 ha. Na području grada Novske postoji reciklažno dvorište izgrađeno u okviru sanacije odlagališta komunalnog otpada "Kurjakana" koja je započela u ožujku 2015. godine. Za sanaciju odlagališta komunalnog otpada "Kurjakana" Grad Novska ishodio je Potvrdu glavnog projekta 2011. godine i Rješenje o produženju važenja potvrde glavnog projekta 2013. godine. Tijekom 2015. godine u sklopu provedbe projekata nabavljeno je malo komunalno vozilo (MUVO), sjeckalica granja, postavljeni su zeleni otoci (64 kontejnera) te su u školama i dječjim vrtićima postavljene kante za odvojeno prikupljanje otpada. Instalirana je oprema za sustav elektronske evidencije odvoza komunalnog otpada. Za uvođenje predmetnog sustava investirano je 225.850,00 kn (180.680,00 kn bespovratnih sredstava FZOEU).

Plan gospodarenja otpadom Grada Novske za razdoblje 2017. - 2022. godine usklađen je sa Zakonom o održivom gospodarenju otpadom, nacionalnom Strategijom i Planom gospodarenja otpadom RH za razdoblje 2017.-2022. godine (NN 3/17) te ostalim propisima iz područja gospodarenja otpadom, a ujedno je usklađen i s okvirnom Direktivom EU-a o otpadu (2008/98/EC) koja se temelji na društvu usmjerenom na reciklažu, a koja postavlja prioritete kako slijedi:

- Sprječavanje nastajanja otpada

- Pripremu za ponovnu uporabu

- Recikliranje

- Ponovno korištenje (oporaba)

- Zbrinjavanje ostatnog otpada.

# **3.MISIJA, VIZIJA I SWOT ANALIZA**

MISIJA GRADA NOVSKE

Grad Novska je pravna osoba koja predstavlja urbanu, povijesnu, prirodnu, gospodarsku i društvenu cjelinu koja u svom samoupravnom djelokrugu obavlja poslove lokalnog značaja, kojima se neposredno ostvaruju potrebe građana.

Misija Grada Novske očituje se u provedbi strategije gospodarskog razvoja Grada, efikasno, pravodobno i kvalitetno izvršavanje funkcija i zadataka iz područja društvenih djelatnosti, komunalnog gospodarstva, zaštite okoliša, prostornog planiranja i ostalih poslova dodijeljenih zakonskom regulativom.

VIZIJA GRADA NOVSKE

Grad Novska je otvoren Grad koji privlači nove poslovne i društvene inicijative, ugodan grad za življenje, s očuvanim prirodnim okolišem i zdravim ekološkim okruženjem.

Novska je Grad koji ima razvijenu komunalnu infrastrukturu, značajan geografski i prometni položaj, te prati razvoj tradicionalnog poduzetništva, kao i razvoj obrazovanja i suvremene tehnologije.

*Tablica 11. SWOT Analiza Grada Novske*

|  |  |  |  |  |
| --- | --- | --- | --- | --- |
| **SWOT ANALIZA GRAD NOVSKA** | | | | |
| **PODRUČJE** | **PREDNOSTI** | **SLABOSTI** | **PRILIKE** | **PRIJETNJE** |
| **Prirodni resursi, okoliš, infrastruktura** | -Povoljan geoprometni položaj (Novsku obilježava punkt 100.-og kilometra-podjednaka udaljenost od većih centara prema zapadu (Zagreb) i prema istoku (Slavonski Brod)  - Postojanje važnog željezničkog čvorišta (spajaju se dva ogranka međunarodnog 10.-og koridora, pruga iz smjera Dugog Sela i pruga iz smjera Siska)  - Razvijena prometna infrastruktura (povezanost s autocestom A3 prolazi smjerom GP Bregana-Zagreb-Slavonski Brod-GP Bajakovo  - Blizina državne granice s Bosnom i Hercegovinom  - Dobra telekomunikacijska infrastruktura i energetska infrastruktura (koridori magistralnih naftovoda i plinovoda koji se nalaze na području grada)  - Dobra izgrađenost vodoopskrbne mreže  - Značajni i očuvani prirodni resursi (blizina zaštićene prirodne baštine – Park prirode Lonjsko polje, poljoprivredne, šumske i vodne površine | - Nesanirane velike štete na infrastrukturi uslijed ratnih djelovanja  - Umanjena protočnost županijskih, lokalnih i nerazvrstanih cesta i neizgrađenost nogostupa  - Nedostatno održavanje nerazvrstanih cesta  - Nedovoljna povezanost prigradskih područja s gradskim središtem – javni prijevoz  - Dotrajalost vodovodne mreže i nedovoljno izgrađen sustav odvodnje i pročišćavanja otpadnih voda  - Nedostatak financijskih sredstava za izgradnju kanalizacijske mreže  - Neizgrađenost vanjske hidrantne mreže  - Nedovoljan udio odvojenog prikupljanja otpada (papir, staklo, metal, plastika, bio-otpad)  - Veliki broj divljih deponija  - Neizgrađenost plinske mreže – nedostatak financijskih sredstava za realizaciju projekta  - Nedovoljno izgrađen sustav javne rasvjete – nedovoljna primjena ekoloških standarda u sustavu javne rasvjete | -Intenzivnije korištenje vanjskih izvora financiranja, fondova Europske unije i nacionalnih fondova u području zaštite prirode, zaštite okoliša, unapređenja upravljanja prirodnom baštinom te za realizaciju infrastrukturnih projekata  - Jačanje svijesti građana o mogućnostima i potrebi zaštite okoliša i prirodnih resursa  - Iskorištavanje prednosti geoprometnog položaja za razvoj logističkih usluga  - Ekonomska eksploatacija – učinkovitije korištenje biomase (organski otpad iz poljoprivrede i šumarstva) i izgradnja sustava za toplinsku energiju pogotovo za potrebe grijanja u javnom sektoru (vrtići, škole, ambulante i sl.)  - Razvoj korištenja obnovljivih izvora energije | -Nedovoljna i nedosljedna provedba zakonske regulative za sektor okoliša i zaštitu prirodnih resursa  -Nedovoljan interes stanovništva za priključak na vodoopskrbni sustav  - Nedostatak financijskih sredstava za izgradnju kanalizacijske mreže ili kolektora otpadnih voda  - Sporost državne administracije kod ishođenja niza tehničkih dozvola za izgradnju, rekonstrukciju ili modernizaciju infrastrukturnih projekata  - Nedovoljno jasna zakonska regulativa po pitanju ulaganja i razvoja obnovljivih izvora energije |
| **Gospodarstvo** | - Orijentiranost prema prerađivačkoj industriji, građevinarstvu i trgovinskim djelatnostima (ostvaruju najveći prihod i zapošljavaju najveći broj radnika)  - Pozitivna vanjskotrgovinska bilanca (veći izvoz od uvoza)  - Razvoj Poslovnih zona (trgovačka zona Zapad, zona Novska i zona Istok) definiran prostornim planom  - Razvoj visoko dobitne industrije računalnih igara (gaming industrije)  - Obrtnička tradicija (proizvodno zanatstvo)  - Sustavni poticaji za razvoj mikro, malog i srednjeg poduzetništva  - Poticaji za pokretanje start-up poduzeća  - Poticaji i podrška investitorima za ulaganje i pokretanja poslovanja u Poslovnim zonama  - Razvijena mreža poduzetničkih potpornih institucija (Razvojna agencija SMŽ Simora - ispostava Novska, Razvojna agencija grada Novske NORA, Poduzetnički inkubator PISMO, Udruženje obrtnika Novska) | - Stagniranje poduzetničkih aktivnosti kao posljedica recesije i pandemije  - Nedovoljno aktivan i spor proces revitalizacije gospodarstva, obnove gospodarskih objekata, pokretanja proizvodnih procesa  - Gubitak velikog broja radnih mjesta  - Mali broj investitora u postojećim zonama  - Nedovoljno aktivan pristup privlačenju investitora na područje grada Novske  - Neriješeni imovinsko-pravni odnosi na postojećim gospodarskim objektima (koči brže pokretanje proizvodnog procesa)  - Nedovoljna motiviranost gospodarskih čimbenika i loša educiranost poduzetnika  - Nezadovoljavajuća stručna i obrazovna struktura zaposlenih s obzirom na potrebe cjelokupnog gospodarstva (u poduzetničkom i obrtničkom sektoru)  - Nedovoljna informiranost poduzetnika o korištenju EU fondova i potpora na županijskoj i lokalnoj razini za inovativnu proizvodnju i otvaranje novih radnih mjesta  - Nedovoljna podrška proizvodnim djelatnostima u malom i srednjem poduzetništvu  - Nedovoljna konkurentnost domicilnih proizvođača na domaćem i stranom tržištu. | -Unapređenje poduzetničke infrastrukture kroz programe Europske unije, nacionalne i lokalne programe razvoja malog i srednjeg poduzetništva  - Povezivanje i okrupnjavanje prerađivačke industrije u neki od oblika zajedničkog djelovanja na zahtjevnom domaćem i stranom tržištu-npr. klaster drvoprerađivača (najveći izvoznici)  - Razvoj socijalnog poduzetništva  - Povezivanje mikro i malih poduzetnika s većim gospodarskim subjektima  - Korištenje međunarodnih i domaćih gospodarskih sajmova za promociju proizvoda i usluga mikro, malih i srednjih poduzetnika i obrtnika s područja grada Novske  - Blizina srednjoškolskih centara i sveučilišta  - Razvoj novih tehnologija i inovacija  - Privlačenje investitora u Poslovne zone i novih investicija u grad Novsku (greenfield i brownfield investicije)- jače marketinške aktivnosti  - Jači i brži razvoj modernih tehnologija i IT sektora  - Izlazak na nova, napredna, suvremena i tržišno razvijena područja | Često mijenjanje zakonskih i podzakonskih propisa (nesigurnost za investitore)  - Nedostatak ulagača domaćih/stranih iz djelatnosti s većom dodanom vrijednošću  - Centraliziranost fiskalnog sustava (visoki porezi i davanja državi)  - Moguća konkurencija- uređene poslovne zone u okruženju (Kutina, Jasenovac, Lipovljani)  - Nezainteresiranost poslodavaca za zapošljavanje osoba starije životne dobi (nedostatak novih znanja i vještina)  - Odljev radne snage svih profila – pogotovo visokoobrazovanih mladih osoba  - Slobodan protok radne snage, materijalnih dobara, usluga i kapitala (dolazak jeftinije radne snage, jeftiniji proizvodi i usluge)  - Ne konkurentnost domaće proizvodnje  - Otežan i spor pristup izvorima financiranja za mikro, malo i srednje poduzetništvo  - Siva ekonomija |
| **Poljoprivreda i šumarstvo** | - Veliki potencijal u obradivim poljoprivrednim površinama visoke kvalitete i bonitetne klase  - Veliki udio livada i pašnjaka (Mokro polje-ekološka hranidbena podloga za stočarstvo i konjogojstvo)  - Potencijal vrijednih oranica, pašnjaka i nasada voćaka  - Povoljni geografski i klimatski preduvjeti za razvoj poljoprivredne proizvodnje (ratarstvo, stočarstvo, pčelarstvo, ekološka poljoprivreda)  - Poboljšana zaštita od plavljenja poljoprivrednog zemljišta (obavljeni dodatni meliorativni zahvati)  - Veliki udio šumskih površina (hrast kitnjak i lužnjak, pitomi kesten, bukva, grab, lipa, joha, vrba, topola)  - Postojanje tradicije drvne i drvo-prerađivačke industrije | Smanjivanje plodnih poljoprivrednih površina zbog napuštanja poljoprivredne proizvodnje  - Rascjepkanost poljoprivrednih posjeda i parcela  - Usitnjenost poljoprivredne proizvodnje i smanjenje stočnog fonda  - Orijentiranost na nisko rentabilne ratarske kulture  - Nedovoljna povezanost gospodarskih subjekata u poljoprivrednom sektoru i šumarstvu  - Nepovoljna dobna struktura poljoprivrednog stanovništva (nositelji OPG-ova poljoprivrednici starije životne dobi)  - Nedovoljno korištenje prirodnih ekoloških hranidbenih podloga (livada i pašnjaka u Mokrom polju-uzgoj visokokvalitetnih goveda i posavskih konja)  - Nezainteresiranost poljoprivrednih proizvođača u organizirane oblike djelovanja (zadruge, klasteri) radi povećanja konkurentnosti poljoprivrednih proizvoda na domaćem i stranom tržištu  - Nepostojanje Programa gospodarenja privatnim šumama | - Bolje upravljanje i iskorištavanje otpadne drvne biomase, razvoj proizvoda veće dodatne vrijednosti  - Učinkovitija iskoristivost ekološki očuvanih poljoprivrednih područja-podloga za razvitak stočarstva i proizvodnje zdrave hrane  - Korištenje pašnjaka i šuma za slobodnu ispašu stoke – uzgoj visokokvalitetnog goveda i posavskih konja  - Iskoristivost podzemnih voda za izgradnju sustava za navodnjavanje poljoprivrednih kultura tzv. „kap po kap“  - Okrupnjavanje poljoprivrednog zemljišta i rješavanje imovinsko-pravnih odnosa  - Izgradnja staklenika i plastenika za proizvodnju povrtlarskih kultura  - Postojanje pretpostavki za povećanje proizvodnje kvalitetnog mlijeka  - Postojanje pretpostavki za daljnji razvoj pčelarstva | - Nedostatno i sporo razminiravanje šumskih i poljoprivrednih površina  - Nepostojanje strategije i jasnog usmjerenja razvoju poljoprivrede i šumarstva  - Ugroženost šumskih površina – nekontrolirana eksploatacija šumskog bogatstva u privatnom vlasništvu  - Nedostatna briga o napuštenom poljoprivrednom zemljištu – plodna zemlja zarasta u šume  - Spora i ograničena mogućnost okrupnjavanja poljoprivrednog zemljišta – parcele većinom u privatnom vlasništvu  - Poljoprivredno stanovništvo – nositelji gospodarstava većinom osobe starije životne dobi  - Globalizacija tržišta - uvoz jeftinijih poljoprivrednih proizvoda iz susjednih zemalja  - Nekonkurentnost poljoprivredne proizvodnje i slaba kupovna moć stanovništva  - Nedostatan broj investitora u poljoprivrednu proizvodnju |
| **Turizam** | - Blizina značajne turističke destinacije Park prirode Lonjsko polje (bogatstvo biljnog i životinjskog svijeta, graditeljske baštine, tradicionalno poljodjelstvo i stočarstvo)  - Blizina močvarnog područja koje čine tri polja: Lonjsko, Mokro i Poganovo (bogato florom i faunom) uključeno i u ekološku mrežu NATURA 2000.  - Poticanje razvoja i provedbe kulturnih manifestacija  - Uređena lovišta s bogatim fondom divljači  - Poticanje provedbe Operativnog plana razvoja cikloturizma u Sisačko-moslavačkoj županiji 2017.-2020.  - Postojanje cikloturističke županijske rute SMŽ 01 (povezuje Sisak, Popovaču, Kutinu, Novsku, Jasenovac, Hrvatsku Dubicu, Hrvatsku Kostajnicu, Dvor, Glinu i Petrinju.)  - Postojanje cikloturističke nacionalne rute Sava (povezuje sve turističke sadržaje unutar Parka prirode Lonjsko polje - najveće zaštićeno područje u cijelom dunavskom porječju, u mjestu Borovcu prelazi u Brodsko-posavsku županiju)  - Čisto i atraktivno Novljansko jezero - nalazi se u netaknutoj prirodi, okruženo brežuljcima (uređene šetnice, biciklističke i planinarske staze, staze za trčanje, uređena plaža za kupače | - Nedovoljno ulaganje u nove projekte vezane uz razvoj turizma na području grada Novske  - Nepostojanje prepoznatljivog turističkog identiteta i branda grada Novske  - Nedovoljno valorizirani te iskorišteni prirodni i kulturni potencijali za razvoj turizma  - Nedovoljno umrežavanje svih dionika u sektoru turizma te njihov doprinos razvoju turizma na području grada Novske  - Nedostatak promotivnih i marketinških aktivnosti (turistički vodič)  - Nedovoljno iskorišteni prirodni resursi za razvoj turizma  - Nedostatak kvalitetnih smještajnih kapaciteta u gradu Novskoj i nedostatak kvalitetnih usluga u ugostiteljstvu  - Nedovoljan broj profesionalnih kadrova u turizmu  - Nedovoljno promoviran i konzumiran lovni turizam | - Razvoj novih trendova u turizmu grada Novske (kulturni, agro turizam, turizam događanja, birdwatching)  - Razvoj selektivnih oblika turizma koji će biti pokretač razvoja ruralnih područja i pokretač gospodarskog rasta  - Jačanje konkurentnosti turističke ponude na području grada Novske (blizina Parka prirode Lonjsko polje) kroz povezivanje sa sličnim turističkim destinacijama  - Porast potražnje proizvoda i usluga koje se temelje na autentničnom doživljaju, autohtonoj kuhinji i životu na seoskom domaćinstvu  - Stvaranja turističkog identiteta grada Novske  - Razvoj novih marketinških alata | - Nedostatak financijskih sredstava za razvojne projekte u turizmu  - Nedostatna povezanost turističke ponude i dionika sa  Turističkom zajednicom Sisačko-moslavačke županije, gradovima/općinama u okruženju  - Nedovoljna financijska potpora resornog ministarstva |
| **Društvene djelatnosti** | - Dobra obuhvaćenost djece predškolskog uzrasta, jasličke i vrtićke dobi, te programima namijenjenih predškolskoj dobi  - Razvijen program osnovnoškolskog obrazovanja (kvalitetan odgojno-obrazovni rad, mogućnost uključivanja učenika u niz izvannastavnih aktivnosti, ekološko djelovanje, javne manifestacije, Učenička zadruga „Novljanski ogrc“ itd.)  - Dobra pokrivenost programima srednjoškolskog obrazovanja i obrazovanja odraslih osoba (Srednja škola Novska, Pučko otvoreno učilište Novska-doškolovanje, prekvalifikacije, usavršavanje i osposobljavanje)  - Dobra primarna zdravstvena zaštita  - Aktivno civilno društvo (relativno dobro razvijena mreža različitih udruga i područja djelovanja)  - Razvijen program javnih potreba u socijalnoj skrbi grada Novske | - Loša demografska slika, starenje stanovništva, smanjeni natalitet i iseljavanje  - Nedostatni smještajni kapaciteti u ustanovi za predškolski odgoj i jaslice (manjak prostora za smještaj djece vrtićke dobi)  - Nepostojanje adekvatnog i opremljenog prostora u vrtićima za djecu s posebnim potrebama kao i dovoljno stručnog kadra za specifične potrebe djece  - Nepostojanje adekvatne ustanove za smještaj starih i nemoćnih osoba  - Nedostajuća i manjkava sportska infrastruktura (kvalitetom ne prati potrebe brojnog i razvijenog civilnog društva)  - Nedostatna primarna zdravstvena zaštita-osobito hitne medicinske pomoći (blizina auto-puta i granice s BiH)  - Nedovoljno educirano stanovništvo o zdravom načinu života, nedostatnost preventivnog djelovanja od svih vrsta ovisnosti i nasilja  - Nedostatna financijska sredstva za potporu rada civilnog društva (mnogobrojne novljanske udruge u kulturi, sportu, udruge djece i mladeži, tehničke kulture, vatrogastva, socijalne skrbi, lovstva)  -Nedostatan broj uređenih i opremljenih prostora za slobodno vrijeme djece (nedostatan broj dječjih igrališta) | - Stvaranje jednakih uvjeta za obrazovanje na cijelom području grada Novske  - Razvoj predškolskog odgoja primjenom novih metodologija, znanja i vještina  - Razvoj cjeloživotnog obrazovanja  - Razvoj kulturnih ustanova kroz programe lokalne, nacionalne i međunarodne razine- Razvoj kulture kroz programe Grada i povezivanje s drugim jedinicama lokalne samouprave i regijama  - Jačanje civilnog društva | - Smanjenje broja stanovnika i sve veći broj starih i nemoćnih osoba i socijalno ugroženih osoba  - Smanjenje broja djece - dovodi u pitanje opstanak škola i edukacijsko-obrazovnog kadra  - Nedostatna ulaganja u suvremenu medicinsku opremu, infrastrukturu i medicinsko osoblje – stjecanje novih znanja i vještina  - Nedovoljna financijska sredstva za očuvanje bogate kulturne, povijesne i prirodne baštine  - Nedovoljna transparentnost rada udruga – neprezentiran program rada javnosti, nepodnošenje izvješća o utrošenim financijskim sredstvima, ne umreženost udruga |
| **Upravljanje razvojem** | Proaktivna izvršna vlast (veliki broj projekata u pripremi i provedbi za sredstva programa Europske unije, ministarstava i regionalne razine)  - Visoka razina identificiranih razvojnih projekata na području grada Novske  - Vrlo dobro iskustvo u provedbi projekata u suradnji s nadležnim ministarstvima i fondovima  - Visokoobrazovana radna snaga sa novim znanjima i vještinama koja radnu egzistenciju želi utemeljiti na lokalnom području  - Formiran LAG Zeleni trokut (osnovni cilj –promocija održivog razvoja, oživljavanje gospodarstva i poboljšanje kvalitete života stanovnika) | - Nedovoljna uključenost privatnog sektora u planiranje razvoja grada Novske i osmišljavanje inovativnih aktivnosti  - Nedovoljno iskorišten potencijal civilnog sektora u doprinosu razvoju grada  - Nepostojanje povezanosti između gospodarskog sektora i obrazovnih institucija na području grada Novske te visokoškolskih ustanova s područja Županije i šire | Kontinuirana edukacija i stručno usavršavanje  - Povezivanje s drugim jedinicama lokalne samouprave i županijama u planiranju i realizaciji zajedničkih razvojnih projekata  - Čvršća poslovna suradnja i provođenje aktivnosti s gradovima partnerima  - Korištenje sredstava EU fondova i programa za razvoj grada | Neravnomjeran regionalni razvoj i nedosljedna primjena Zakona o regionalnom razvoju i podzakonskih akata  - Nedostatna povezanost nacionalnih, regionalnih i lokalnih razvojnih politika, programa i strategija  - Nedostatak financijskih sredstava za kvalitetno upravljanje gradom, konstantna ovisnost o vanjskim izvorima financiranja |

# **4.STRATEŠKI OKVIR ZA RAZDOBLJE 2025.-2029.**

## 4.1.MJERE, AKTIVNOSTI I RAZVOJNI PROJEKTI

Osnovni strateški ciljevi za razdoblje **od 2025. do 2027. godine**. jesu **ubrzati razvoj Novske** stvarajući nova, kreativna radna mjesta i izgrađujući nova, kvalitetna stambena rješenja te nastaviti sa snažnim investicijskim ciklusom realizirajući razvojne projekte uz podršku Vlade Republike Hrvatske, posebice Gaming centra - prvog nacionalnog strateškog projekta u Novskoj. Te ciljeve želimo doseći kroz ključna poglavlja – Razvoj gospodarstva i poduzetništva, razvoj turizma i kulture, ulaganja u obrazovanje i mlade, jačanje sustava zdravlja i socijalne skrbi, osnaživanje civilnog društva, sporta i zajednice te ulaganja u infrastrukturu, okoliš i javnu upravu.

Svako od poglavlja sadrži mjere i aktivnosti Göring kojima želimo dodatno razviti specifična područja obuhvaćena poglavljima programa.

**1. Gospodarstvo i razvoj poduzetništva**

* Poticanje poduzetništva i obrtništva
* Poticanje poljoprivrede i uređenje ruralnog prostora
* Poticanje cjeloživotnog obrazovanja i prekvalifikacija u skladu s potrebama tržišta rada

**2. Turizam i kulturni razvoj**

* Razvoj turizma kroz suradnju s ustanovama u turizmu i poticanje razvoja turističke infrastrukture
* Poticati razvoj turizma na području Grada Novske održavanjem gradskih manifestacija
* Poticanje razvoja kulture, očuvanje kulturne baštine i provođenje arheoloških istraživanja
* Provođenje javnih kulturnih sadržaja za potrebe građana Grada Novske
* Podrška razvoju knjižnične djelatnosti

**3. Obrazovanje i mladi**

* Pružanje potpore roditeljima novorođene djece
* Pružanje institucionalne podrške roditeljima kroz sustav predškolskog obrazovanja
* Potpora obrazovanju učenika i studenata
* Osiguranje uvjeta za rad produženog boravka u osnovnim školama, poboljšanje materijalnih uvjeta rada u obrazovnim ustanovama i poticanje izvannastavnih aktivnosti
* Zaustavljanje iseljavanja i poticanje nataliteta

**4. Zdravlje i socijalna skrb**

* Održanje i poboljšanje zdravstvenih usluga na području Grada Novske
* Zaštita zdravlja
* Podrška građanima i obiteljima u prevladavanju novčanih poteškoća, skrb o osobama starije životne dobi te skrb o osobama s invaliditetom
* Sufinanciranje redovnog rada Gradskog društva Crvenog križa Novska i financiranje zajedničkih projekata

**5. Civilno društvo, sport i zajednica**

* Poticanje i promicanje sporta i rekreacije
* Poticanje vjerskih zajednica na obnovu, uređenje i opremanje crkava i drugih sakralnih objekata
* Potpora razvoju organizacija civilnog društva sufinanciranjem njihovih projekata i aktivnosti, socijalnih inovacija, društvenih poduzeća i drugih oblika javno korisnog djelovanja

**6. Infrastruktura, okoliš i javna uprava**

* Unapređenje sustava gospodarenja otpadom
* Održavanje sustava civilne zaštite
* Održavanje postojeće te projektiranje i građenje nove komunalne infrastrukture
* Projektiranje, građenje i upravljanje imovinom u vlasništvu Grada Novske
* Unaprjeđenje učinkovitosti sustava javne uprave Grada Novske

Kroz **razvoj gospodarstva i poduzetništva** Grad Novska nastavlja jačati lokalno gospodarstvo kroz potporu poduzetnicima, obrtnicima i poljoprivrednicima, osiguravajući održivi razvoj ruralnih područja. Posebna pozornost bit će usmjerena na poticanje stanovnika na cjeloživotno obrazovanje i prekvalifikacije u skladu s potrebama tržišta rada, čime se stvara stabilno i konkurentno okruženje za zapošljavanje i rast.

**Gaming industrija i novi identitet Novske**

Novska je prepoznata kao nacionalni centar gaming industrije – grad gamera. Zahvaljujući otvaranju novih srednjoškolskih programa, učeničkog doma, poduzetničkih inkubatora PISMO, brojnim kreativnim poduzećima i stotinama novih radnih mjesta, stvoren je novi gospodarski identitet s međunarodnom vidljivošću. Izgradnja Gaming centra – prvog takvog u ovom dijelu Europe – dodatno će osnažiti poduzetničke inicijative, otvoriti nova kreativna radna mjesta i privući mladu publiku iz Hrvatske i inozemstva.

**Potpora poduzetnicima i nova radna mjesta**

Poduzetnici i obrtnici Novske imaju kontinuiranu podršku Grada kroz olakšice, poticaje, rad Razvojne agencije NORE i SIMORE te povoljne uvjete u poduzetničkim zonama. Zahvaljujući njihovom radu, broj zaposlenih kontinuirano raste, a Novska je nakon dugo godina preokrenula nepovoljni omjer zaposlenih i umirovljenika. U poduzetničkoj zoni započinje izgradnja novih proizvodnih pogona poput TECE-a, Centra za vozila Hrvatske te investicije tvrtke Venka gradnja, čime će se dodatno proširiti ponuda radnih mjesta. U sljedećem razdoblju grad će još snažnije promovirati svoje poduzetnike i njihove projekte na nacionalnoj i međunarodnoj razini.

U nastavku su samo neki od projekata I aktivnosti planirani za mandatno razdoblje:

* Izgradnja Centra gaming industrije
* Organizacija Global game jama – međunarodnog natjecanja u izradi video igara
* Poticanje kreativne industrije
* Organizacija Invest IN Novska – poslovna konferencija
* Organizacija konferencija u suradnji s Hrvatskim zavodom za zapošljavanje
* Povećanje mjera za potporu poduzetništvu
* Privlačenje novih investitora u PZ Novska

**Razvoj turizma** temelji se na jačanju suradnje s institucijama, unapređenju turističke infrastrukture i očuvanju tradicijskih vrijednosti. Organiziranjem manifestacija i kulturnih sadržaja, Grad stvara prepoznatljiv identitet i privlači posjetitelje. Istodobno se ulaže u očuvanje kulturne baštine, knjižničnu djelatnost i arheološka istraživanja.

Turizam, iako do sada manje razvijen, ima značajan potencijal za postati važna gospodarska grana Novske. Otvorenje hotela Knopp donijet će nove sadržaje i dodatno obogatiti turističku ponudu grada te Parka prirode Lonjsko polje. Gaming centar pozicionirat će Novsku kao odredište mladih iz cijele Europe, što će izravno potaknuti razvoj ugostiteljstva, zabave i komplementarnih turističkih usluga.

Grad će aktivno ulagati u nove projekte s ciljem obogaćivanja turističke ponude: planirana je izgradnja kampa i adrenalinskog parka uz cestu prema Novljanskom jezeru, nastavak razvoja turističke zone Lukovo te u suradnji s Vladom pokretanje nacionalnog centra za uzgoj autohtone pasmine konja – hrvatskog posavca. Na taj način turizam postaje jedan od ključnih stupova gospodarskog razvoja i prepoznatljivosti Novske.

U nastavku su samo neki od projekata i aktivnosti planirani za mandatno razdoblje:

* Izgradnja ART kampa i adrenalinskog parka
* Razvijanje manifestacije Lukovo u Novskoj
* Uređenje poučne staza u Plesmu
* Izgradnja Centra Hrvatskog posavca
* Nastavak podrške Križeva u Starom Grabovcu, Miholja u Bročicama, Rokova u Roždaniku i Jazavici, organizacije pokladnog jahanja, kulturno-umjetničkih smotri, ostalih manifestacija

Grad pruža snažnu **potporu roditeljima i djeci kroz mjere pronatalitetne politike**, predškolsko obrazovanje i pomoć učenicima i studentima. Ulaganje u materijalne uvjete škola, produženi boravak i izvannastavne aktivnosti podiže kvalitetu obrazovanja. Naglasak je na stvaranju jednakih prilika i poticanju izvrsnosti kod mladih. Time se stvara povoljnije okruženje za zadržavanje stanovništva i poticanje nataliteta.

U proteklom razdoblju Grad je svoj razvoj temeljio upravo na mladima – izgrađen je novi vrtić i učenički dom, otvoren je prvi skate park, pokrenut STEM festival NOVsky i međunarodni izviđački kamp Dupin, a osnažene su i mjere podrške mladim obiteljima. Mladi su to prepoznali i vratili Novskoj kroz doseljavanje, povratak, kreativne inicijative i nove sadržaje u gradu.

U nadolazećem razdoblju Grad će nastaviti istim smjerom, s još snažnijim ulaganjem u projekte za mlade, djecu i obitelji, kako bi Novska bila mjesto sigurnog odrastanja, kvalitetnog obrazovanja i privlačnog života za sve generacije.

U mandatnom razdoblju realizirat će se brojni novi projekti koje donosimo u nastavku:

* Izgradnja novog vrtića Gita
* Izgradnja Centra cjeloživotnog obrazovanja
* Izgradnja Sportsko-rekreativnog edukacijskog centra SREC – izgradnja novog stadiona NK Libertas
* Dovršetak izgradnje skate park – faza II
* Proširenje programa Novska moj dom – poticaja za izgradnju ili kupnju nekretnine
* Povećanje naknada Kolica za novljanskog klinca
* Uređenje multifunkcionalnog igrališta uz teniske terene
* NOVsky – organizacija festivala, promocija STEM vještina kod djece i mladih
* Uređenje dječjih igrališta
* Osnivanje Centra za pružanje usluga u zajednici za djecu s teškoćama

Jedan od ključnih prioriteta Grada je očuvati i poboljšati **zdravstvene usluge**, uz naglasak na prevenciji i zaštiti zdravlja građana. Grad pruža podršku ranjivim skupinama – obiteljima u financijskim poteškoćama, osobama starije životne dobi i osobama s invaliditetom – čime se jača socijalna sigurnost i solidarnost zajednice. Suradnja s Crvenim križem i drugim partnerima dodatno doprinosi razvoju socijalnih programa i usluga.

Posebna pažnja usmjerena je na brigu o starijim sugrađanima. Grad je pokrenuo projekt Dnevnog centra i Centra za starije, obnovio prostore Udruge umirovljenika te uredio prostor ispostave Hrvatskog zavoda za mirovinsko osiguranje. Uskoro će Novska dobiti i svoju prvu javnu ustanovu za starije s kapacitetima smještaja i dodatnim uslugama, smještenu u neposrednoj blizini hotela Knopp, koja će postati novo središte društvenog života starijih osoba.

Grad će nastaviti razvijati javne politike usmjerene prema starijima kroz osnivanje Odbora za starije pri Gradskom vijeću, u partnerstvu s Udrugom umirovljenika. Program *Zaželi* ostat će važna mjera – pružajući radna mjesta, ali i svakodnevnu brigu i podršku starijim osobama. Na taj način, Novska gradi zajednicu u kojoj svaka generacija ima svoje mjesto i dostojanstvo.

Neki od ključnih projekata u mandatnom razdoblju su:

* Povećanje naknade za umirovljenike
* Izgradnja Centra za starije sa smještajnim kapacitetima
* Zapošljavanje umirovljenika kroz potpore poduzetnicima
* Omogućiti veći broj zdravstvenih i socijalnih usluga za starije
* Pružanje usluge pomoć u kući i kvalitetnija zdravstvena skrb

Nadalje, Grad potiče **razvoj sporta**, rekreacije i zdravih životnih navika, stvarajući uvjete za aktivno sudjelovanje svih generacija. Vjerske zajednice i civilne udruge imaju važnu ulogu u društvenom životu te im se pruža institucionalna i financijska podrška. Na taj se način jača socijalna kohezija i zajedništvo unutar lokalne zajednice.

**Ulaganjem u komunalnu infrastrukturu**, održivo gospodarenje otpadom i učinkovit sustav civilne zaštite Grad Novska osigurava kvalitetniji i sigurniji život svojih građana. Modernizacija i odgovorno upravljanje gradskom imovinom doprinose učinkovitijem korištenju resursa, dok se unapređenje javne uprave temelji na transparentnosti, digitalizaciji i boljoj usluzi građanima.

Novi infrastrukturni projekti nastaju u suradnji s građanima, a cilj im je ravnomjeran razvoj svih naselja – od Novske do Brestače, Subocke, Rajića, Borovca, Kozarica i Bročica. Prigradska naselja čine važan dio identiteta Novske, a cilj je osigurati ravnomjeran razvoj svih područja grada. U mandatnom razdoblju planira se obnova i opremanje hrvatskih domova, uređenje pješačkih staza i poljskih putova te rekonstrukcija dotrajalih prometnica. Posebna pažnja posvetit će se obnovi igrališta i jačanju suradnje mjesnih odbora s gradskom upravom, kako bi se osigurala kvalitetna provedba budućih projekata i ravnomjerno ulaganje u svako naselje. U narednom razdoblju Grad će dobiti novo infrastrukturno ruho: obnovljene ulice i pješačke staze, nove trgove i kružne tokove, uređene zgrade i prostore namijenjene okupljanju građana. Takva ulaganja povezuju ljude, podižu kvalitetu života i jačaju zajedništvo u lokalnoj zajednici.

Novska se već istaknula kao primjer u gospodarenju otpadom i zaštiti okoliša – od uređenog odlagališta i sustava odvojenog prikupljanja otpada do izgrađenih kilometara novih vodovodnih i kanalizacijskih mreža te uređaja za pročišćavanje otpadnih voda u Novoj Subockoj i Novskoj, a uskoro i u Rajiću. U sljedećem razdoblju nastavit će se uređivanje odlagališta Kurjakana, unapređenje javnih površina te pokretanje vrtnog centra za građane, kako bi Novska ostala čista, uredna, održiva i dovoljno zelena.

U nastavku su samo neki od projekata i aktivnosti planirani za mandatno razdoblje:

* Izgradnja kružnog toka Osječka ulica - Ulica kralja Tomislava
* Izgradnja Centra za starije i stavljanje u funkciju
* Trokut – rekonstrukcija starog motela
* Uređenje Trga hrvatske glagoljice i rekonstrukcija gradske tržnice
* Rekonstrukcija centra i parka
* Rekonstrukcija zgrade pošte
* Pješačke staze; Brestača – Nova Subocka, Stara Subocka, Novska – Rajić Ul. bl Alojzija Stepinca
* Rekonstrukcija cestovne infrastrukture; neuređene ulice na Samaru, Ulica Adalberta Knoppa, Ulica kralja Zvonimira, Kolodvorska ulica, Tina Ujevića – 100 m kuglana – SŠ, spojna cesta Zagrebačka – Mihanovićeva, izlaz na D47 iz Radničke ulice
* Poduzetnička zona Novska – nastavak ulaganja u infrastrukturu
* Poduzetnička zona Zapad – spojna cesta kružni tok na D47 – PZ Novska
* Modernizacija javne rasvjete
* Postavljanje javne rasvjete u Aveniji 62. samostalnog bataljuna ZNG HV-a
* Oborinska odvodnja ulice Samar brdo
* Dovršetak aglomeracije Rajić-Borovac
* Izgradnja vrtnog centra Novokoma
* Ozelenjivanje urbanih površina
* Ulaganje u društvene domove – uređenje i opremanje
* Održavanje poljskih puteva i nerazvrstanih cesta
* Obnova i izgradnja pješačkih staza
* Ulaganje u uređenje groblja i mrtvačnica

**RAZVOJNE MJERE**

Tablica 12. Razvojne mjere

|  |  |  |  |
| --- | --- | --- | --- |
| Mjera 1. Poticanje poduzetništva i obrtništva | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Objavljen javni poziv za bespovratne potpore prema poduzetnicima na godišnjoj razini  Sklapanje ugovora s Razvojnom agencijom NORA na godišnjoj razini  Sufinanciranje kamata na postojeće Poduzetničke kredite | ukupan broj aktivnih poduzetnika i obrtnika | 365 (obrtnika)  198 (poduzetnika) | 385  210 |
| broj apliciranih projekata na sve izvore financiranja za bespovratna sredstva | 127 | 90 |
| broj korisnika mjere | 7 | 6 |

|  |  |  |  |
| --- | --- | --- | --- |
| Mjera 2. Poticanje poljoprivrede i uređenje ruralnog prostora | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Raspisivanje javnog poziva za poticanje poljoprivrede  Sklapanje ugovora s poduugovarateljima za krčenje zemljišta i nasipavanje poljskih puteva  Provedba aktivnosti sukladno čl. 49., st. 3. Zakona o poljoprivrednom zemljištu | broj uvjetnih grla stoke kod korisnika potpora | 798 | 815 |
| broj pčelinjih zajednica kod korisnika potpora  površina iskrčenog zemljišta u m2 | 5797  19.596m2 | 5830  18.000m2 |

|  |  |  |  |
| --- | --- | --- | --- |
| Mjera 3. Razvoj turizma kroz suradnju s ustanovama u turizmu i poticanje razvoja turističke infrastrukture | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| raspisan natječaj za novootvorene ležajeve (konkurentni turizam)  sklapanje ugovora s PP Lonjskim poljem  sklapanje ugovora s Turističkom zajednicom Grada Novske | broj ostvarenih noćenja | 5784 | 5800 |
| broj posjetitelja s područja Grada Novske | 120 | 150 |
| broj ležajeva registriranih u eVisitor | 145 | 155 |

|  |  |  |  |
| --- | --- | --- | --- |
| Mjera 4. Pružanje potpore roditeljima novorođene djece | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Dodijeljena novčana potpora roditeljima novorođene djece  Dodijeljena potpora u naravi roditeljima novorođene djece | Broj korisnika novčanih potpora | 90 | 90 |
| Broj korisnika potpora u naravi | 90 | 90 |

|  |  |  |  |
| --- | --- | --- | --- |
| Mjera 5. Pružanje institucionalne podrške roditeljima kroz sustav predškolskog obrazovanja | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Proveden upis djece u vrtić svake godine i zaključeni ugovori s korisnicima | Broj djece upisane u vrtić | 381 | 490 |

|  |  |  |  |
| --- | --- | --- | --- |
| Mjera 6. Potpora obrazovanju učenika i studenata | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Proveden javni poziv za dodjelu studentskih stipendija  Proveden javni poziv za dodjelu učeničkih stipendija  Proveden javni poziv za dodjelu stipendija za deficitarna zanimanja | Broj stipendiranih studenata | 73 | 50 |
| Broj stipendiranih učenika | 136 | 130 |
| Broj stipendiranih studenata koji se obrazuju za deficitarna zanimanja | 19 | 35 |

|  |  |  |  |
| --- | --- | --- | --- |
| Mjera 7. Osiguranje uvjeta za rad produženog boravka u osnovnim školama, poboljšanje materijalnih uvjeta rada u obrazovnim ustanovama i poticanje izvannastavnih aktivnosti | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Zaključenje ugovora sa školama o financiranju projekta produženog boravka i drugih aktivnosti i projekata  Isplata potpore školama | Broj sufinanciranih škola | 6 | 6 |
|  |  |  |

|  |  |  |  |
| --- | --- | --- | --- |
| Mjera 8. Poticanje cjeloživotnog obrazovanja i prekvalifikacija u skladu s potrebama tržišta rada | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Provođenje obrazovnih programa | Broj obrazovnih programa | 3 | 3 |
| Broj polaznika obrazovnih programa | 57 | 60 |

|  |  |  |  |
| --- | --- | --- | --- |
| Mjera 9. Poticanje i promicanje sporta i rekreacije | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Zaključenje ugovora sa Zajednicom sportskih udruga Grada Novske za provođenje godišnjeg Programa javnih potreba u sportu na području Grada Novske  Isplata sredstava iz proračuna u skladu s Programom javnih potreba u sportu | Broj aktivnih sportskih udruga u redovnom natjecanju | 20 | 21 |
| Broj aktivnih udruga u sportskoj rekreaciji , školskom sportu i sportu invalidnih osoba | 9 | 9 |
| Broj aktivnih sportaša | 1902 | 1902 |

|  |  |  |  |
| --- | --- | --- | --- |
| Mjera 10. Poticanje razvoja kulture, očuvanje kulturne baštine i provođenje arheoloških istraživanja | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Proveden javni poziv za financiranje javnih potreba u kulturi Grada Novske  Zaključeni ugovori s provoditeljima arheoloških istraživanja i drugih radova | Broj financiranih programa i projekata u kulturi | 10 | 10 |
| Broj provedenih arheoloških istraživanja i drugih radova | 1 | 1 |

|  |  |  |  |
| --- | --- | --- | --- |
| Mjera 11. Provođenje javnih kulturnih sadržaja za potrebe građana Grada Novske | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Organizacija izvedbe kazališnih predstava  Organizacija izvedbe kino predstava  Postavljanje izložbi | Broj održanih predstava | 7 | 7 |
| Broj održanih kino predstava | 200 | 200 |
| Broj održanih izložbi | 7 | 7 |

|  |  |  |  |
| --- | --- | --- | --- |
| Mjera 12. Podrška razvoju knjižnične djelatnosti | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Posudba knjiga  Nabava knjižne i neknjižne građe | Broj članova knjižnice | 942 | 942 |
| Broj nabavljenih jedinica knjižne i neknjižne građe | 1502 | 1502 |

|  |  |  |  |
| --- | --- | --- | --- |
| Mjera 13. Poticati razvoj turizma na području Grada Novske održavanjem gradskih manifestacija | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Objaviti Program obilježavanja Dana Grada – Lukovo u Novskoj | Broj održanih aktivnosti | 3 | 3 |

|  |  |  |  |
| --- | --- | --- | --- |
| Mjera 14. Održanje i poboljšanje zdravstvenih usluga na području Grada Novske | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Isplata poticaja pedijatru zaposlenom na neodređeno puno vrijeme u pedijatrijskoj ordinaciji u Novskoj  Zaključenje ugovora sa OBS dr. Ivo Pedišić Sisak o radu ortopedske ordinacije u Novskoj | Broj zaposlenih pedijatara | 0 | 1 |
| Broj obrađenih pacijenata | 700 | 700 |
| Broj dolazaka ortopeda | 43 | 43 |

|  |  |  |  |
| --- | --- | --- | --- |
| Mjera 15. Podrška građanima i obiteljima u prevladavanju novčanih poteškoća, skrb o osobama starije životne dobi te skrb o osobama s invaliditetom | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Rješavanje po zahtjevima građana za režijske troškove, jednokratne novčane pomoći i pogrebne troškove  Rješavanje po zahtjevima umirovljenika za odobrenje dodatka na mirovinu  Zaključen ugovor o sufinanciranju aktivnosti Dnevnog centra za starije osobe u Novskoj  Rješavanje po zahtjevima za pomoć obiteljima djece i osoba s invaliditetom | Broj korisnika | 110 | 110 |
| Broj korisnika dodatka na mirovinu | 58 | 58 |
| Broj korisnika Dnevnog centra za starije osobe u Novskoj | 26 | 26 |
| Broj korisnika | 3 | 10 |

|  |  |  |  |
| --- | --- | --- | --- |
| Mjera 16. Poticanje vjerskih zajednica na obnovu, uređenje i opremanje crkava i drugih sakralnih objekata | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Zaključenje ugovora o sufinanciranju projekata obnove i opremanja vjerskih objekata | Broj zaključenih ugovora o sufinanciranju | 2 | 2 |

|  |  |  |  |
| --- | --- | --- | --- |
| Mjera 17. Potpora razvoju organizacija civilnog društva sufinanciranjem njihovih projekata i aktivnosti | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Raspisivanje javnog poziva za sufinanciranje projekta i aktivnosti udruga | Broj zaključenih ugovora o sufinanciranju | 24 | 24 |

|  |  |  |  |
| --- | --- | --- | --- |
| Mjera 18. Sufinanciranje redovnog rada Gradskog društva Crvenog križa Novska i financiranje zajedničkih projekata | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Zaključenje ugovora o financiranju Crvenog križa Novska | Broj korisnika programa Crvenog križa Novska | 720 | 750 |
| Broj provedenih programa | 13 | 14 |

|  |  |  |  |
| --- | --- | --- | --- |
| Mjera 19. Zaustavljanje iseljavanja i poticanje nataliteta | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Raspisivanje javnog poziva za stambeno zbrinjavanje mladih obitelji  Sklapanje ugovora s korisnicima | Raspisan javni poziv (DA/NE) | DA | DA |
| Broj potpisanih ugovora | 24 | 25 |

|  |  |  |  |
| --- | --- | --- | --- |
| Mjera 20. Unapređenje sustava gospodarenja otpadom | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| sklapanje ugovora s veterinarskom stanicom i skloništem za životinje  Ugovaranje usluge deratizacije i dezinsekcije  proširenje gradskog odlagališta otpada | broj subvencioniranih pretraga na trihinelozu i broj zbrinutih životinja | 2233/42 | 1900/30 |
| broj provedenih akcija za deratizaciju i dezinsekciju | 2/5 | 2/5 |
| površina proširenja kazete za odlaganje otpada u m2 | 0 | 6100 |

|  |  |  |  |
| --- | --- | --- | --- |
| Mjera 21. Održavanje sustava civilne zaštite | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| financiranje rada Vatrogasne zajednice i Javne vatrogasne postrojbe  Sklapanje sporazuma između Grada Novske i Hrvatske gorske službe spašavanja o sufinanciranju aktivnosti  sanacija klizišta  Obnova skloništa za stanovništvo | broj vatrogasnih intervencija u godini | 201 | 200 |
| broj intervencija u godini |  |  |
| broj saniranih klizišta | 1 | 1 |
| broj obnovljenih skloništa | 0 | 1 |

|  |  |  |  |
| --- | --- | --- | --- |
| Mjera 22. Održavanje postojeće te projektiranje i građenje nove komunalne infrastrukture | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| sklapanje ugovora o održavanju komunalne infrastrukture s gradskom komunalnom tvrtkom  ulaganje u obnovu, rekonstrukciju i gradnju komunalne i prometne infrastrukture  Sklapanje ugovora s izvođačem radova na modernizaciji javne rasvjete | broj intervencija na održavanju nerazvrstanih cesta u godini | 15 | 15 |
| broj obnovljenih, rekonstruiranih / izgrađenih objekata komunalne i prometne infrastrukture | 1/2 | 3/1 |
| broj rasvjetnih tijela zamijenjenih s energetski učinkovitom rasvjetom | 0 | 1470 |

|  |  |  |  |
| --- | --- | --- | --- |
| Mjera 23. Projektiranje, građenje i upravljanje imovinom u vlasništvu Grada Novske | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| ulaganje u održavanje svih objekata u vlasništvu Grada Novske  izgradnja, rekonstrukcija i obnova društvenih, turističkih i obrazovnih objekata u vlasništvu Grada Novske | broj objekata na kojima su vršeni radovi u svrhu održavanja i zaštite od propadanja | 0 | 1 |
| broj novoizgrađenih objekata | 0 | 3 |

|  |  |  |  |
| --- | --- | --- | --- |
| Mjera 24. Unaprjeđenje učinkovitosti sustava javne uprave Grada Novske | | | |
| Aktivnost | **Pokazatelj rezultata** | **Polazišna vrijednost** | **Ciljana vrijednost** |
| Ulaganje u razvoj kapaciteta službenika Grada Novske  Priprema i održavanje sjednica Gradskog vijeća  Provedba svih radnji za digitalizaciju i modernizaciju IT lokalne samouprave, nabava računala i dr. informatičke infrastrukture, provođenje svih zakonom propisanih obveza vezanih uz kibernetičku sigurnost | Broj službenika educiranih u svom području rada | 18 | 18 |
| Broj sjednica Gradskog vijeća | 10 | 10 |
| Broj računala do 5 godina starosti | 32 | 36 |
| Broj programskih rješenja za pružanje digitalne podrške građanima | 6 | 7 |

1. Institut za javne financije; <https://repozitorij.ijf.hr/islandora/object/ijf:871> i <https://www.ijf.hr/hr/transparentnost-2023/karta> [↑](#footnote-ref-1)
2. Novska Otvoreni grad, <https://novska.otvorenigrad.hr/hr/> [↑](#footnote-ref-2)
3. NN 3/2024, Odluka o razvrstavanju JLPRS, https://narodne-novine.nn.hr/clanci/sluzbeni/2024\_01\_3\_60.html [↑](#footnote-ref-3)
4. MRRFEU, [Indeks razvijenosti\_CLER\_JLS\_2020-2022.xlsx](https://razvoj.gov.hr/UserDocsImages/O%20ministarstvu/Regionalni%20razvoj/indeks%20razvijenosti/Vrijednosti%20indeksa%20razvijenosti%20i%20pokazatelja%20za%20izrac%CC%8Cun%20indeksa%20razvijenosti.pdf) [↑](#footnote-ref-4)
5. HZZ, Statistička izvješća, [HZZ-bilten-08\_2025.pdf](https://www.hzz.hr/app/uploads/2025/02/HZZ-bilten-08_2025.pdf) [↑](#footnote-ref-5)